title: Sinivalas

text: Sinivalaat, niin koiraat kuin naaraatkin, tulevat sukukypsiksi noin 10 vuoden iässä. Ne parittelevat talvella oleskellessaan lauhkean tai trooppisen vyöhykkeen vesissä 2–3 vuoden välein. Naaras on tiineenä 10–12 kuukautta. Poikanen voi olla seitsemän metriä pitkä ja painaa 2–3 tonnia, joka on maailman suurin eläimen jälkeläinen. Emo imettää sitä 7–8 kuukauden ajan. Poikanen tarvitsee vuorokaudessa n. 190 litraa maitoa, jonka rasvapitoisuus on 40-50%. Emon rasvaisen maidon voimalla poikanen kasvaa nopeasti; sen paino saattaa lisääntyä jopa 90 kilogrammaa vuorokaudessa ja vuodessa sen paino kasvaa jopa 32 850kg. Vastavieroitettu poikanen on kaksi kertaa pidempi kuin syntyessään. Naaras parittelee uudelleen vasta lopetettuaan imettämisen.


title: Sinivalas

text: Sinivalas syö lähes yksinomaan krillejä, pieniä katkarapuja muistuttavia planktonäyriäisiä.


title: Sinivalas

text: Aterioidessaan sinivalas ui suu auki krilliparveen ja ahmaisee vettä suuhunsa niin paljon kuin pystyy kurkun samalla laajetessa. Se sulkee suunsa ja puristaa kielellään ja suuontelonsa pohjalla veden ulos hetuloiden läpi. Sinivalaalla on yläleuassa n. 400 hetulaa, jotka toimivat siivilän tapaan. Saaliin se nielee käyttäen apuna kieltään. Sinivalas saattaa syödä jopa 40 miljoonaa krilliä päivässä. Rauhallisessa ruokauinnissa sinivalas hengittää kerran tai kahdesti minuutin aikana ja sukellus kestää yleensä 3–10 minuuttia. Tällöin myös uintinopeus on hidas, vain muutama kilometri tunnissa.


title: Abwehr

text: Abwehr () oli natsi-Saksan Wehrmachtin pääesikunnan tiedustelupalvelu. Alkuperäinen Abwehr toimi Reichswehrin tiedustelupalveluna, joka oli perustettu 1920.


title: Abwehr

text: Abwehr oli melko merkityksetön organisaatio, kunnes tammikuussa 1935 Adolf Hitler laajensi sitä ja nimitti sen johtoon amiraali Wilhelm Canarisin. Sekä Sicherheitsdienst (SD) että Gestapo piti Abwehriä kilpailijanaan.


title: Abwehr

text: Abwehristä muodostui natsihallinnon vastaisen salaliiton keskus. Sen agentit pyrkivät varoittamaan länsimaita Hitlerin Puolaa ja Tšekkoslovakiaa koskevista suunnitelmista. Canariksen avulla eräs hänen alaisistaan, Hans Oster, auttoi organisoimaan natsien vastaisen sisäisen opposition.


title: Abwehr

text: Gestapo alkoi huhtikuussa 1943 epäillä Abwehrin toimintaa. Monet Osterin kumppaneista pidätettiin ja Abwehr pantiin erityistarkkailuun. Canaris erotettiin helmikuussa 1944. Walter Schellenberg korvasi hänet, ja Abwehr sulautettiin suurelta osin Sicherheitsdienstiin.


title: Hannah Arendt

text: Hannah Arendt (alk. Johanna Arendt; 14. lokakuuta 1906 Linden-Limmer, Saksa – 4. joulukuuta 1975 New York, New York, Yhdysvallat) oli 1900-luvun tärkeimpiin kuuluva saksalainen filosofi ja poliittinen teoreetikko. Hänet tunnetaan tutkimuksistaan totalitarismin ja poliittisen filosofian alalla, ja teoksissaan hän tutkii muun muassa valtaa, auktoriteettia ja totalitarismia.


title: Hannah Arendt

text: Arendt syntyi maallistuneeseen juutalaisperheeseen Lindenin pikkukaupungissa, joka nykyään on osa Hannoveria. Lapsuutensa hän kuitenkin vietti myöhemmin suuresti ihailemansa Immanuel Kantin kotikaupungissa Königsbergissä ja Berliinissä. Vuonna 1924 Arendt muutti Marburgiin opiskelemaan filosofiaa. Hänen opettajinaan toimivat muun muassa Nicolai Hartmann ja Rudolf Bultmann sekä ennen kaikkea Martin Heidegger. Arendtilla oli Heideggerin kanssa myös rakkaussuhde, mikä on aiheuttanut kohua Heideggerin myöhemmän natsimyönteisyyden takia. Jo vuonna 1926 Arendt kuitenkin siirtyi Heidelbergiin opiskelemaan Karl Jaspersin oppilaana. Heidelbergissä hän myös väitteli tohtoriksi Augustinuksen rakkauden käsitettä käsittelevällä tutkielmalla nimeltä "Der Liebesbegriff bei Augustin. Versuch einer philosophischen Interpretation" (1929).


title: Hannah Arendt

text: Saksan kansallissosialistisen työväenpuolueen noustua valtaan vuonna 1933 Arendt toimi natsihallintoa vastaan useissa eri järjestöissä Saksassa ja myöhemmin Ranskassa. Arendt vangittiin useaan otteeseen, ja vuonna 1941 hän pakeni Yhdysvaltoihin.


title: Hannah Arendt

text: Toisen maailmansodan päätyttyä Arendt toimi Jewish Cultural Reconstructionin (JCR) johdossa. 1947 virallisesti perustettu järjestö oli yksi niistä, joiden tehtävänä oli palauttaa Saksan sodan aikana ryöstämää kulttuuriomaisuutta alkuperäisille omistajille.


title: Hannah Arendt

text: Arendtiin vaikuttaneita ajattelijoita ovat erityisesti Aristoteles, kirkkoisä Augustinus, Immanuel Kant, Friedrich Nietzsche, Karl Marx, Martin Heidegger, Karl Jaspers ja Franz Kafka.


title: Hannah Arendt

text: Arendt ei pitänyt juutalaisuuttaan itse kovin tärkeänä, vaan hän koki juutalaisuuden olleen hänelle ulkoa päin annettu leima. Arendtin itsensä mukaan hänen kokemuksensa 1900-luvun kauheuksista aina ensimmäisestä maailmansodasta holokaustin kautta Vietnamin sotaan antoivat taustan koko hänen pyrkimykselleen muodostaa filosofisesti perusteltu käsitys ihmisten yhteisestä elämästä.


title: Hannah Arendt

text: Arendt on tullut tunnetuksi erityisesti politiikan ja toiminnan filosofina. Merkittävässä teoksessaan "The Human Condition" (1958; suom. "Vita Activa. Ihmisenä olemisen ehdot", 2002) hän esittää, että filosofia on Platonista lähtien syyllistynyt inhimillisen toiminnan merkityksen vähättelemiseen. Yhteisessä maailmassa toimiminen, esineiden valmistaminen, työ ja politiikka ovat Arendtille filosofian lähtökohta. Työn merkitys on ihmiselämän välttämättömyyksien ylläpito. Arendtin mukaan "työn ehto on elämä itse": koska olemme kytköksissä luontoon, joudumme ylläpitämään elämää tekemällä työtä. Tämä on lähellä marxilaista ajattelutapaa työstä. Valmistaminen luo puitteet ihmisten keskinäiselle kulttuuriselle kanssakäymiselle ja poliittiselle vaikuttamiselle. Kaikki olemisen ehdot edellyttävät toisiaan: valmistaminen kohoaa työn syklisen kiertokulun yläpuolelle pysyvyydellään ja toiminta poistaa valmistamisen aiheuttaman välineellistämisen ja merkityksettömyyden ongelman.


title: Hannah Arendt

text: Arendtin mukaan juuri poliittinen toiminta on ihmisen olemassaoloa puhtaimmillaan. Hän puolustaa politiikkaa vapaana toimintana, jossa järjenkäyttö ja omantunnon kuuleminen antavat mahdollisuuden toimia vapaana massakulttuurin ja ideologioiden kahleista. Politiikka on Arendtille itseisarvo ja siksi vapaata mutta ei abstraktia pohdintaa vaan toimintaa yhteisessä arkimaailmassa.


title: Hannah Arendt

text: Teoksessaan "Totalitarismin synty" (1951) Arendt yrittää selvittää kansallissosialismin ja kommunismin juuria aina antisemitismiin asti. Työ oli kohuttu, sillä aikalaiset pitivät yleisesti natsismia ja kommunismia toistensa vastakohtina. Arendt pyrki todistamaan, että vaikka aatteellisen sisällön osalta näin olikin, niin ideologian muodon, loogisten johtopäätösten ja poliittisen järjestelmän käytännön toteutuksen suhteen ne olivat samankaltaisia.


title: Hannah Arendt

text: Analysoidessaan totalitarismin syntyä niin Neuvostoliitossa kuin natsi-Saksassakin Arendt syyttää nimenomaan poliittisen toiminnan muuttumista vaihtoehdottomuuksien, historiallisten ”välttämättömien totuuksien” ja etupiirien erityisintressien taistelukentäksi.


title: Hannah Arendt

text: "Eichmann Jerusalemissa. Raportti pahuuden arkipäiväisyydestä" herätti ilmestyessään 1963 suurta kohua. Arendt kertoo kirjassa Adolf Eichmannin oikeudenkäynnistä Israelissa 1961. Kirjan keskeinen väite on, että Eichmannia ja hänen kaltaisiaan rikollisia ei luonnehdi jokin poikkeuksellinen tai erityislaatuinen, muulle elämälle vieras pahuus. Pahuuden ongelma onkin päinvastoin juuri siinä, että Eichmannin tapaiset rikolliset ovat tavallisia ihmisiä, jotka sortuvat hirmutöihin ajattelemattomuuttaan seuratessaan byrokraattisia ja ”oikeita” sääntöjä. Eichmannilta puuttui Arendtin mukaan moraalista mielikuvitusta – hän ei osannut pohtia tarkoin, mitä oli varsinaisesti tekemässä, ja eikä näin ollen myöskään kyseenalaistaa ylhäältä annettuja ohjeita. Näin Arendt haluaa suunnata eettisen huomion siihen, miten hyvän ja pahan välinen ero voi riippua varsin banaaleista arkielämän seikoista.


title: Hannah Arendt

text: Arendt on selvästi vaikuttanut ainakin Jürgen Habermasin, Alasdair MacIntyren, Seyla Benhabibin, Giorgio Agambenin, Jean-Luc Nancyn, Adriana Cavareron, Richard J. Bernsteinin ja Grace M. Jantzenin ajatteluun. Politiikan tutkijoiden ja filosofien lisäksi hänestä ovat kiinnostuneet esimerkiksi sosiologit, antropologit, feministit ja teologit.


title: Äiti

text: Äiti on biologinen tai sosiaalinen naaraspuolinen jälkeläistensä vanhempi. Nisäkkäillä kuten ihmisellä äiti kantaa lastaan jota ensin kutsutaan alkioksi ja myöhemmin sikiöksi. Äiti kantaa lastaan kohdussaan aina siihen saakka kunnes lapsi on tarpeeksi kehittynyt syntyäkseen. Tämän jälkeen äiti synnyttää lapsen. Kun lapsi on syntynyt, äiti yleensä imettää häntä.


title: Äiti

text: Äidiksi voidaan kutsua myös naista, joka ei ole lapsen biologinen vanhempi, esimerkiksi adoptioäidit, äitipuolet (biologisen isän puoliso) tai naisparin lapsen ei-biologinen vanhempi. Nykyisin teknologian avulla biologisen äidin toiminnot voidaan jakaa myös siten, että geneettinen äiti tuottaa munasolun ja kantava äiti synnyttää lapset.


title: Äiti

text: Äiti on elämän antaja ja turvallisuuden vertauskuva. C. G. Jung tulkitsee, että äiti-käsitteeseen on laskettava myös isoäidit, imettäjät ja lastenhoitajat. Käsitteen laajentamista ovat myös Jumalan äiti (Neitsyt Maria), äiti maa ja alma mater (yliopisto). Äitipuoli on saduissa usein jonkinlainen vasta-äiti, joka vihaa lapsiaan. Jung näkee tässä ihmisen vaikeuden hahmottaa eri äiti-hahmoja ja niiden osuutta lapsen kasvattamisessa.


title: Äiti

text: Sana "äiti" on erittäin vanha laina germaanisesta sanasta "aithi". Alkuperäisestä ’äitiä’ merkitsevästä kantauralilaisesta sanasta *"emä" polveutuvat nykyiset sanat "emä" ja "emo", ja jälkimmäistä käytetään kalevalaisessa kansanrunoudessa merkityksellä "äiti".


title: Äiti

text: Äitipuoli on saduissa ja sananlaskuissa usein eräänlainen paha antiäiti, itsekeskeinen ja lasta vihaava, jopa valmis murhaamaan, lähes noita. Tämä mielikuva saattaa kertoa siitä, ettei ihminen ole pystynyt hahmottamaan suhdettaan oikeaan äitiinsä. Grimmin sadussa Lumikki kerrotaan äitipuolesta näin: "Sen jälkeen kun äiti kuoli, ei meillä ole ollut yhtään hyvää hetkeä. Äitipuoli lyö meitä joka päivä, ja kun tulemme hänen luokseen, hän potkii meidät jaloillaan pois.".


title: Tuulikki Pietilä

text:
Ida Helmi Tuulikki Pietilä (18. helmikuuta 1917 Seattle, Washington, Yhdysvallat – 23. helmikuuta 2009 Helsinki) oli suomalainen taidegraafikko. Hän oli suomalaisen taidegrafiikan keskeisimpiä vaikuttajia. 60 vuoden ajan hän osallistui lukuisiin taidenäyttelyihin ja toimi 1956-1960 myös opettajana Taideakatemian koulussa.
Myöhemmin hän koulutti graafikoita ja kirjoitti Metalligrafiikka-kirjan (1978) ja osallistui Puupiirros-kirjan (1982) tekemiseen artikkelilla puukaiverruksesta.


title: Tuulikki Pietilä

text: Arkkitehti Reima Pietilä oli Tuulikki Pietilän veli.


title: Tuulikki Pietilä

text: Pietilä aloitti opiskelunsa Turun piirustuskoulussa 1933–1936. Sen jälkeen hän opiskeli Suomen taideyhdistyksen piirustuskoulussa 1936–1940, Tukholman kuninkaallisessa taideakatemiassa 1945–1949 ja Pariisissa 1949–1953 muun muassa Fernand Légerin akatemiassa.


title: Tuulikki Pietilä

text: Tuulikki Pietilä teki puolen vuosisadan mittaisen uran taidegraafikkona, opettajana ja alansa taidejärjestöjen vaikuttajana. Taiteilija hallitsi grafiikan menetelmät ja tekniikat perinpohjaisesti, metalligrafiikasta puupiirroksiin, moniväritöistä litografioihin. Hän sekoitti eri menetelmiä ja kokeili jatkuvasti uutta.


title: Tuulikki Pietilä

text:
Teknisesti monipuolinen taiteilija sovelsi tuotannossaan useita eri tyylilajeja realismista kubismiin ja abstraktiin taiteeseen, lähinnä konstruktivismiin ja informalismiin.
Hän teki itse kaikki grafiikan työvaiheet vedostusta myöten. Pietilä oli nuoren graafikkopolven esikuva monipuolisuudessaan ja teknisessä osaamisessaan.


title: Tuulikki Pietilä

text: Opiskelun merkeissä hän tapasi 1956 tulevan elämänkumppaninsa Tove Janssonin, jonka kanssa hän teki useita töitä ja projekteja. 1970-luvun lopulla he rakensivat viisikerroksisen, yli kaksi metriä korkean "Muumi-Talon" yhdessä erikoislääkäri Pentti Eistolan kanssa. Vuosina 1976–1990 Pietilä teki lisäksi yhteensä nelisenkymmentä muumitarinoihin perustuvaa kolmiulotteista kuvaelmaa. Muumitalo ja Pietilän kuvaelmat kuuluvat nykyään tamperelaisen Muumimuseon (ent. Muumilaakso) kokoelmaan.


title: Tuulikki Pietilä

text: Ensimmäistä kertaa Pietilän töitä oli esillä Turussa vuonna 1935. Ensimmäinen yksityisnäyttely oli 1951. "Purnu"-ryhmän kesänäyttelyissä hän oli mukana vuodesta 1967, takautuva näyttely oli vuonna 1986. Lisäksi hän oli mukana lukuisissa näyttelyissä ulkomailla. Pietilä sai työstään myös ansaittua arvostusta: Pro Finlandia -mitali hänelle myönnettiin vuonna 1963, ja professorin arvonimen hän sai vuonna 1982.


title: Tuulikki Pietilä

text:
Hän testamenttasi poikkeuksellisen laajan, yli 1 400 teosta käsittävän tuotantonsa Ateneumin taidemuseolle.
Tuulikki Pietilän tiedetään olleen esikuvana Janssonin muumikirjojen tarmokkaalle ja ripeälle Tuutikki-hahmolle.


title: Tuulikki Pietilä

text: Vuodesta 1956 lähtien Tuulikki Pietilä asui yhdessä Tove Janssonin kanssa aina tämän kuolemaan 2001 asti. Pietilä oli Janssonin seuralainen Presidentinlinnan itsenäisyyspäiväjuhlissa vuonna 1992, ehkäpä ensimmäisenä naisparina. Jansson ja Pietilä asuivat ja pitivät yllä galleriaa Helsingin Kaartinkaupungissa Ullanlinnankadulla.


title: Tuulikki Pietilä

text: Janssonin ja Pietilän yhteisistä matkoista ympäri maailmaa ja kesistä Klovharun saarella Pellingissä on kertynyt useita tunteja Pietilän kuvaamaa kaitafilmimateriaalia. Kaitafilmien pohjalta on tehty myös useita TV-dokumentteja, muun muassa "Haru, yksinäisten saari" (1998) sekä "Tove ja Tooti Euroopassa" (2004).


title: Tuulikki Pietilä

text: Tuulikki Pietilä kuoli kotonaan 23. helmikuuta vuonna 2009. Hän oli kuollessaan 92-vuotias.


title: Pantera

text: Pantera oli vuonna 1981 perustettu metalliyhtye Arlingtonista Texasista, Yhdysvalloista. Sitä pidetään yhtenä 1990-luvun merkittävimmistä post thrash/groove metal -yhtyeistä, joka on ottanut paljon vaikutteita muun muassa thrash metallista.


title: Pantera

text: Pantera erottui muista metalliyhtyeistä varsinkin kitaristi Dimebag Darrellin moottorisahamaisilla, nopeilla ja raskailla pudotetuilla vireillä soitetuilla kitarariffeillä ja hard rock -vaikutteisilla kitarasooloilla. Yhtye tunnetaan myös laulajan Phil Anselmon aggressiivisesta, karjunnan ja laulun yhdistävästä vokalisointitekniikasta. Yhtye oli suosituimmillaan vuosina 1992-1996, jolloin se julkaisi albumit "Vulgar Display of Power" (1992) ja "Far Beyond Driven" (1994). "Far Beyond Driven" oli maailman ensimmäisiä ja ehkä kaikkein raskain metallialbumi, joka nousi Yhdysvaltojen albumilistan ykköseksi. Panteran ja sen jäsenten musiikillisia vaikuttajia olivat muun muassa Black Sabbath, Megadeth, Kiss, Metallica, Slayer ja Van Halen.


title: Pantera

text: Pantera ei ole yhtyeenä toiminut vuoden 2003 jälkeen, koska laulaja Philip Anselmo lähti yhtyeestä viimeiseksi jääneen "Reinventing the Steel" (2000) albumin jälkeen. Sen jälkeen Pantera hajosikin kokonaan. Yhtyeen comeback-mahdollisuudet pienenivät ratkaisevasti, kun kitaristi Dimebag Darrell ammuttiin 8. joulukuuta 2004 klubin lavalle kesken yhtyeensä Damageplanin konsertin.


title: Pantera

text: Darrell ja Vincent Abbot perustivat Panteran Arlingtonissa, Texasin osavaltiossa vuonna 1981. Darrell otti käyttöön lempinimen Diamond, jonka hän myöhemmin muutti Dimebagiksi, ja Vincent otti käyttöön lempinimen Vinnie Paul. Vinnie soitti rumpuja ja Dimebag luonnollisesti otti kitaristin roolin. Myöhemmin vakituiseksi basistiksi tuli Rex Rocker ja laulajaksi Terry Glaze. Vuosina 1983-1985 yhtye julkaisi albumit "Metal Magic", "Projects in the Jungle" ja "I Am the Night", jolloin yhtye soitti glam- ja hard rock -vaikutteista metallia; varsinkin Dimebagin suosima rock-yhtye Kiss oli suuri vaikuttaja musiikkiin.


title: Pantera

text: Vuoden 1987 lopulla yhtyeen laulaja Matt L'Amour päätti jättäytyä laulajan pestistään, vaikka oli ehtinyt laulaa vasta vuoden Panterassa. Hänen tilalleen tuli Phil Anselmo, jonka vokalisointityylin ansiosta yhtye pystyi työstämään raskaampaa materiaalia. Tuolloin yhtye julkaisi albumin "Power Metal". Vuoden 1989 aikana yhtye sai levytyssopimuksen ATCO:lta, joka nykyisin tunnetaan nimellä Eastwest Records. Myöhemmin Panteran jäsenet ovat eri yhteyksissä sanoneet, etteivät tunnusta näitä levyjä omiksi teoksikseen ja että häpeävät varhaista musiikkityyliään.


title: Pantera

text: Yhtyeen varsinaisena post thrash -debyyttinä ja läpimurtona pidetty albumi "Cowboys From Hell" julkaistiin vuonna 1990 ja se myi Yhdysvalloissa platinaa. Albumin kappaleita "Cowboys From Hell" ja "Cemetery Gates" pidetään nykyisin heavy metal -klassikkoina. Yhtyeen aikaisemmat glam- ja power metal -vaikutteet olivat nyt täysin poissa. Ulkomusiikillinen tyyli ja yhtyeen soundi olivat täysin uudistuneet. Kokoonpanon musiikki oli menossa suuntaan jota on kutsuttu post-thrash tai groove metal- tyyliksi. Pantera huomattiin sekä metallimusiikin valtavirran että hardcore-suunnan kannattajien joukossa. Vuonna 1991 yhtye pääsi esiintymään muun muassa Metallican ja AC/DCn kanssa "Monsters of Rock" -festivaaleilla Moskovassa 1,6 miljoonalle katsojalle ja sai näin paljon mainetta aggressiivisena esiintyjänä.


title: Pantera

text: Vuonna 1992 yhtye Pantera julkaisi albumin "Vulgar Display of Power", josta tuli menestys. Albumin ensimmäinen single "Mouth for War" nousi Yhdysvalloissa listaykköseksi. Albumin kappaleista "Mouth for War", "This Love" ja "Walk" tehtiin musiikkivideot, jotka nousivat suuriksi hiteiksi. Myös albumin kappale "Fucking Hostile" on yksi yhtyeen tunnetuimmista kappaleista. Samana vuonna Pantera oli jo Doningtonin "Monsters of Rock"-festivaalin pääesiintyjä yhdessä Iron Maidenin kanssa.


title: Pantera

text: Vuonna 1994 julkaistiin yhtyeen albumi "Far Beyond Driven", joka meni suoraan Australian ja Yhdysvaltojen ykköseksi. Albumilla yhtye siirtyi vielä brutaalimpaan suuntaan. Albumilta kappaleet "I'm Broken" ja "5 Minutes Alone" nousivat hiteiksi. Muita "Far Beyond Driven" -albumin tunnettuja kappaleita ovat "Becoming" ja Black Sabbath -cover "Planet Caravan". Tämän albumin yhteydessä Diamond Darrell otti kutsumanimekseen Dimebag Darrell.


title: Pantera

text: Yhtye oli vuosina 1994-1995 suosionsa huipulla. Selkäkipujensa takia laulaja Phil Anselmo ei pystynyt tekemään pitkiä kiertueita, mikä vähensi Panteran esiintymisiä. Anselmolla oli myös huumeongelmia ja vuoden 1995 aikana Anselmon riippuvuus haittasi yhtyeen yhteishenkeä ja hänen omaa mielenterveyttään. Anselmo aloitti monia sivuprojekteja, joista tunnetuin on Down.


title: Pantera

text: Maaliskuussa 1996 Pantera julkaisi albumin "The Great Southern Trendkill", joka oli kenties yhtyeen odotetuin. Albumin tunnetuin kappale on "Drag the Waters". Myös kappale "Floods" ja albumin nimikappale ovat tunnettuja, ja albumin tunnelma oli huomattavasti synkempi aiempiin verrattuna. Vuosina 1995-1996 Dimebag teki sopimuksen Washburn-kitarayhtiön kanssa. Sopimuksen myötä Dimebag pystyi vaikuttamaan kitaroidensa valmistukseen enemmän ja hän tavoittelikin entistä synkempää, alavireistä kitarasoundia.


title: Pantera

text: Phil Anselmo otti yliannostuksen heroiinia 13. heinäkuuta 1996 vain tunti Pantera-konsertin jälkeen. Hänen sydämensä pysähtyi välittömästi ja oli pysähdyksissä jopa 5 minuuttia, mutta lääkärit saivat adrenaliinin avulla hänet elvytettyä. Tämän jälkeen Anselmo hairahtui heroiinin muutaman kerran, kunnes päätti yhtyeen takia vieroittaa itsensä aineista. Vuonna 1997 julkaistiin Panteran ensimmäinen livealbumi "", johon yhtye nauhoitti kaksi studiokappaletta "Where You Come From" ja "I Can't Hide". Albumi sisälsi aikaisempien studioalbumien kiertuemateriaalia.


title: Pantera

text: Vuonna 1999 yhtye alkoi nauhoittaa uutta pitkäsoittoa, "Reinventing the Steeliä", joka julkaistiin vuoden 2000 puolella. Kappaleesta "Revolution Is My Name" tehtiin musiikkivideo, joka nousi suureksi hitiksi. Syksyllä 2001 yhtye esiintyi viimeistä kertaa ja Anselmo ilmoitti yhtyeelle pitävänsä taukoa ja ottavansa yhteyttä jäseniin. Anselmo ei kuitenkaan ottanut yhteyttä, mutta jatkoi laulamista Downissa ja perusti yhtyeen Superjoint Ritual. Turhautuneina Dimebag Darrell ja Vinnie Paul päättivät lopettaa Panteran ja perustaa oman yhtyeen nimeltä Damageplan.


title: Pantera

text: Helmikuussa 2004 julkaistiin Damageplan-yhtyeen debyyttialbumi "New Found Power", jolla esiintyi vierailijoita, kuten Slipknotin Corey Taylor. Albumin sanoituksissa käsiteltiin muun muassa Panteran hajoamista ja Damageplanin perustamista.


title: Pantera

text: Heinäkuussa 2004 Panteran albumi "Vulgar Display of Power" rikkoi tuplaplatinarajan ja kuukausi tämän jälkeen "The Great Southern Trendkill" rikkoi platinarajan.


title: Pantera

text: 8. joulukuuta 2004 henkisesti häiriintynyt Pantera-fani Nathan Gale ampui Dimebag Darrellin lavalle kesken Damageplan-yhtyeen konsertin. Verilöylyssä kuoli neljä ja loukkaantui kaksi ihmistä, ennen kuin paikalle ehtinyt poliisi ampui Galen. Gale ehti ampua ainakin 17 laukausta, joista tiettävästi neljä osui Dimebagiin. Dimebag Darrell kuoli vammoihinsa välittömästi. Dimebagille pidettiin näyttävät hautajaiset 14. joulukuuta 2004 Arlingtonissa, Texasissa. Dimebag haudattiin toivomuksensa mukaan Kiss Kasket -arkussa.


title: Pantera

text:
Yhtyeen perustajajäsen Vincent Abbott (Vinnie Paul) kuoli 22. kesäkuuta 2018.
Studioalbumit


title: Pantera

text: Singlet


title: Pantera

text: Livealbumit


title: Pantera

text: Kokoelmat


title: Pantera

text: Videot


title: Pantera

text: Musiikkivideot


title: Luettelo suomalaisen nimipäiväkalenterin miesten nimistä

text: Tämä on täydellinen luettelo miesten etunimistä, jotka esiintyvät suomalaisessa nimipäiväkalenterissa. Tällä hetkellä (2015) nimipäiväkalenterissa on 418 miestennimeä.


text: Viimeisin uudistus tehtiin vuoden 2015 alussa, jolloin nimipäiväkalenteriin lisättiin 17 uutta miesten etunimeä.


title: Viestiaselaji Suomessa

text: Viestijoukot tai viestiaselaji on yksi Suomen maavoimien aselajeista. Suomessa viestiaselajin historia ulottuu rautakaudelle. Tällöin viesti kulki vainovalkein, eli korkeille kohdille pystytetyin merkkitulin. Viestiaselaji täytti 95 vuotta vuonna 2013. Viestitoiminta liittyy joukkojen erilaisen tiedonsiirron hoitamiseen (lähetti, puhe, data, video). Viestitoiminta voi tapahtua radioteitse tai kiinteiden viestintäverkkojen välityksellä.


title: Viestiaselaji Suomessa

text: Suhteellisen edun mukaan viestitoimintaan kuuluu:


title: Viestiaselaji Suomessa

text: Viestitoimintaan liittyy yhä enemmän esikuntajoukot, eli joukot, jotka palvelevat esikuntia yleisemmin kuin pelkästään viestitoiminnan alalla.


title: Viestiaselaji Suomessa

text: Yhtymän viestijärjestelmä (YVI) muodostuu yleensä erilaisten viestiverkkojen yhdistelmästä, jolla varmistetaan viestien perillemeno erilaisissa toimintaympäristöissä.


title: Viestiaselaji Suomessa

text: Yhtymän viestijärjestelmä 2 (YVI2) on hyvin muokkautuvainen joten se saadaan kiinnitettyä miltei mihin tahansa Puolustusvoimien suurempaan ajoneuvoon.


title: Viestiaselaji Suomessa

text: Niin ViAs:ssa kuin ViPa:ssa on sähkömagneettisen häirinnän suojaus, joka on välttämätön sodanajan kalustossa.


title: Viestiaselaji Suomessa

text: Yhtymän viestijärjestelmän lisäksi palveluskäytössä on myös jalkaväkiprikaatien käyttämä m80-järjestelmä, joka perustuu analogisiin radiolinkkeihin ja kenttäkaapelien laajamittaiseen käyttöön.


title: Viestiaselaji Suomessa

text: Alueellisten viestijoukkojen (ALVI-joukkojen) tehtävänä on yhdistää yhtymän viestijärjestelmä (YVI) kiinteään televerkkoon. YVI2:n tapaan myös ALVI-kalustoa voidaan asentaa muun muassa konttiin maastokuorma-auton lavalle.


title: Viestiaselaji Suomessa

text: Taistelevien joukkojen käyttöön suunnitellusta yhtymän viestijärjestelmästä poiketen alueellisten viestijoukkojen kalusto perustuu kaupalliseen teknologiaan, eikä erityisesti sotilaskäyttöön suunniteltuihin laitteisiin.


title: Viestiaselaji Suomessa

text: Viestiaselaji toteuttaa yhtymätason viestitoiminnan, mutta erityisesti meri- ja ilmavoimilla, ilmatorjunnalla, kenttätykistöllä sekä rannikkotykistöllä on laajaa viestitoimintaa. Kenttätykistö hoitaa myös suurimman osan jalkaväen viestitarpeista jalkaväkijoukkoihin kuuluvien tykistön ja kranaatinheittimistön viestimuodostelmien avulla. Ilmatorjunnalla sekä kenttätykistöllä on orgaanisesti yhtymän viestijärjestelmän osia, jotka mahdollistavat niiden joustavan liittymisen viestijärjestelmään.


title: Viestiaselaji Suomessa

text: Nykyään viestiaselaji on yksi teknisimmistä Puolustusvoimien aselajeista. Pääkoulutuspaikkana toimii Riihimäen varuskunta ja siellä toimiva Viestirykmentti.


title: Viestiaselaji Suomessa

text: YVI-koulutusta annetaan varusmiehille lähinnä valmiusprikaateissa sekä Panssariprikaatissa.


title: Viestiaselaji Suomessa

text: ALVI-järjestelmän varusmieskoulutus keskittyy pääasiassa Viestirykmenttiin, mutta sitä annetaan myös Karjalan Prikaatissa sekä Kainuun Prikaatissa ja Jääkäriprikaatissa. Viestikoulutusta antavat myös ilmavoimat, merivoimat sekä kaikki ilmatorjunnan ja kenttätykistön joukkoyksiköt.


title: Luettelo suomalaisen nimipäiväkalenterin naisten nimistä

text: Tämä on täydellinen luettelo naisten etunimistä, jotka esiintyvät suomalaisessa nimipäiväkalenterissa. Tällä hetkellä (2015) nimipäiväkalenterissa on 455 naistennimeä.


text: Viimeisin uudistus tehtiin vuoden 2015 alussa, jolloin nimipäiväkalenteriin lisättiin 22 uutta naisten etunimeä.


title: Elektroninen tuhoaminen

text: Elektroninen tuhoaminen tarkoittaa tuhoavaa, palautumatonta vaikutusta elektroniikan tai sähkömagneettisen spektrin kautta. Elektroninen tuhoaminen kohdistuu sekä vastaanottimeen että lähettimeen.


title: Elektroninen tuhoaminen

text: Tärkeimmät elektronisen tuhoamisen välineet ovat:


title: Elektroninen tuhoaminen

text: Elektronisen tuhoamisen pääkohde on elektroniikka, mitä herkempi (mitä pienempi rakenne), sitä parempi elektronisen tuhoamisen kannalta. Erityisen herkkiä ovat nykyaikaiset mikropiirit.


title: Elektroninen tuhoaminen

text: Elektronisella tuhoamisella (laser, hiukkasase) voidaan tuhota myös muita rakenteita kuin elektroniikkaa.


title: Elämä on parasta huumetta

text: Elämä On Parasta Huumetta ry ) (EOPH) oli vuonna 1992 perustettu suomalainen järjestö, joka teki ehkäisevää päihdetyötä kouluissa, internetissä, matkapuhelimilla ja kohtasi vuorovaikutteisesti lapset, nuoret ja heidän vanhempansa. Lisäksi erilaiset kehittämishankkeet ja neuvontapalvelut olivat keskeinen osa yhdistyksen työtä. 1.1.2012 Elämäntapaliitto, Terveys ry ja Elämä On Parasta Huumetta ry yhdistyivät ja muodostivat Ehkäisevä päihdetyö EHYT ryn.


title: Rakettiase

text: Rakettiase ("Infantry Assault Weapon") on singon ja ohjuksen välimuoto. Ammus on samankaltainen kuin singolla, mutta ampumalaitteessa on kehittynyt laskintähtäin, johon voidaan liittää valonvahvistin tai lämpökamera. Ampumalaite mittaa maalin etäisyyden ja ottaa huomioon tuulen ja maalin liikkeen. Ampuja tähtää suoraan maaliin ja laukaisee raketin. Ammus on sinkoa raskaampi ja kantama suurempi, eikä se sisällä ohjauselektroniikkaa. Ampumatarvikkeet ovat käytännössä samat kuin singolla. Pisin ampumaetäisyys on 500–800 m. Ohjuksiin verrattuna rakettiase on edullinen. Sinkoihin verrattuna sillä päästään parempiin läpäisyihin, osumatarkkuuksiin ja pidempiin ampumaetäisyyksiin. Rakettiaseita ovat esimerkiksi espanjalainen Alcotan 100 ja israelilainen Shipon-2.


title: Rakettiase

text:
Kiinassa käytettiin bamburunkoon tehtyjä raketteja jo vuonna 1232 mongoleja vastaan. Varhaisten rakettien lentorataa oli vaikea hallita, sillä ainoa lentorataa selvästi vakauttava apu oli yksinkertainen ohjauskeppi. Rakettien ajoaineena käytettiin seitsemänsadan vuoden ajan ruutia, joka antoi muutaman kilometrin pituisen lentoradan.
Korea kehitti Japanin uhkan takia vuoteen 1593 mennessä hwacha-aseen, joka pystyi ampumaan joka 200 metallikärkistä rakettia yhdellä kertaa. Kun Japani hyökkäsi kyseisenä vuonna Koreaan, puolustajilla oli runsaasti näitä rakettiaseita, ja Japani perääntyi. Saman tapainen yllätys odotti brittejä vuonna 1780, kun intialaisen Mysoren kuningaskunnan sotapäällikkö Tipu Sultan hyökkäsi heidän kimppuunsa rautaraketeilla. Intialaisilla oli kuitenkin huonoa onnea, sillä heidän linnakkeensa rakettivarasto räjähti 4. toukokuuta 1799 ja britit saivat sen helposti haltuunsa. Britit ottivat intialaisilta mallia, ja keksijä William Congreve teki sen pohjalta Congreve-raketin. Sillä tulitettiin 8. lokakuuta 1806 Boulognen kaupunkia ja seuraavan vuoden syyskuussa Kööpenhaminaa.


title: Rakettiase

text: Ensimmäisessä maailmansodassa Lontoon ja Pariisin asukkaiden pelkona olivat korkealla taivaalla liikkuvat saksalaiset ilmalaivat. Niitä pyrittiin ampumaan alas lentokoneiden konekivääritulella, mikä oli tehotonta. Ranskalainen Yves de Prieur kehitti 1916 lentokoneisiin rakettiaseen. Se ei toiminut, koska ilmalaivaan ei saatu osumia edes lähietäisyydeltä, eikä yhtään pudotusta onnistuttu tekemään.


title: Rakettiase

text: Yhdysvaltalainen professori Robert H. Goddard kirjoitti 17. maaliskuuta 1926 päiväkirjaansa: ""Maailman ensimmäinen nestemäistä polttoainetta käyttävä raketti laukaistiin eilen ilmaan Effie-tädin maatilalla"." Goddard kehitti raketteja niin, että 1935 hänen rakettinsa rikkoi äänivallin ja 1945 hän sai raketin yli 3 kilometrin korkeuteen.


title: Rakettiase

text: Toisessa maailmansodassa venäläisten raketinheitin BM-13 oli pelottava ase. Saksalaiset nimittivät sitä Stalinin uruiksi ja sitä kutsuttiin myös Katjušaksi. Amerikkalaisten kuuluisin tuon ajan raketti oli Bazooka, joka oli olalta ammuttava raketinheitin panssarintorjuntaan. Sen nimi lainattiin puhallinsoittimesta. Saksalaisten rakettikokeilut synnyttivät pitkä kantaman ohjuksia. V1-ohjusta ja V2-ohjusta käytettiin Lontoon pommittamiseen. Niiden pääsuunnittelija oli Wernher von Braun. Vuonna 1943 saksalaiset ottivat käyttöön "Panzerfaust"- eli panssarinyrkki-nimisen singon, joka pystyi läpäisemään tankkien teräslevyn. Korean sota osoitti, että maasta laukaistavaa ilmatorjuntaa tarvitaan, ja Yhdysvallat aloitti lämpöohjautuvan torjuntaohjuksen kehittelyn. Strela II -ohjuksen valmistus alkoi 1968.


title: Raketinheitin

text: Raketinheitin on epäsuoraa tulta ampuva tykistöase. Raketinheittimen ammus on varustettu rakettimoottorilla ja se lähetetään liikkeelle joko molemmista päistään avoimesta putkesta tai laukaisukiskoa pitkin.


title: Raketinheitin

text: Heittimen putket on asennettu tyypillisesti ajoneuvon lavalle, josta ne laukaistaan kaikki samaan aikaan. Putkia voi olla neljästä neljäänkymmeneen. Kevyet raketinheittimet ovat kaliiperiltaan 105–160 millimetriä ja raskaat 220–400 millimetriä. Raketti kuljettaa polttoaineensa mukanaan, joten raketinheittimen kantomatka voi olla pidempi kuin tykeillä.


title: Raketinheitin

text: Raketinheittimen raketti on suurempi kuin tykin kranaatti ja lentää hitaammin, joten tuuli vaikuttaa sen lentorataan enemmän. Siksi heittimet eivät ole yhtä tarkkoja kuin tykit, mutta rakettien suuri määrä kompensoi tätä.


title: Raketinheitin

text: Kuuluisimpia raketinheittimiä ovat toisen maailmansodan aikaiset Nebelwerfer ja BM-13 ”Stalinin urut”.


title: Raketinheitin

text: Suomessa on käytössä 122 mm:n raketinheittimiä: neuvostoliittolainen 122 Rakh 76 (BM-21 Grad) ja Saksasta ostettu Saksan demokraattisella tasavallalla ollut tšekkiläinen 122 RAKH 89 (RM-70).


title: Raketinheitin

text: Puolustusministeri Seppo Kääriäinen päätti 5. tammikuuta 2006, että Suomeen hankitaan Alankomaista käytettynä 22 kappaletta yhdysvaltalaisia raskaita raketinheitinheittimiä M270 MLRS ("Multiple Launch Rocket System"), mistä tuli merkinnältään puolustusvoimissa 298 RsRakh 06. Kaupan hinta oli noin 45,3 miljoonaa euroa, kun kaupalle oli myönnetty 57,6 miljoonan euron budjetti. Ylijäävät varat käytetään MLRS-järjestelmän kehittämiseen.


title: Raketinheitin

text: Raketinheitinjärjestelmä sijoitettiin Tykistöprikaatiin, Niinisaloon. M270-raketinheittimistä muodostettiin 6–8 heittimen pattereja. Uusi raketinheitinjärjestelmä vaatii noin 200 sotilaan vahvuuden sodan ajan joukoissa.


title: Raketinheitin

text: Hankintapäätös perustuu eduskunnassa käsiteltyyn valtioneuvoston vuoden 2004 turvallisuus- ja puolustuspoliittiseen selontekoon, minkä mukaan "maavoimien iskukykyä kehitetään hankkimalla raskaita raketinheittimiä asevaikutuksen ulottamiseksi vastustajan operatiiviseen syvyyteen."


title: Raketinheitin

text: Raskas raketinheitinjärjestelmä on myös osa jalkaväkimiinoja korvaavien järjestelmien kehittämistä.


title: Kalvinismi

text: Kalvinismi on protestanttisen kristinuskon oppisuunta, joka sai nimensä ranskalaissyntyisen Jean Calvinin mukaan. Laajemmassa merkityksessään nimitystä "kalvinismi" käytetään synonyyminä reformoidulle kirkolle.


title: Kalvinismi

text: Protestantismin merkitys laajentui 1500-luvulla pian koskemaan myös muitakin kuin kirkkoa ja Martti Lutheria, esimerkiksi Sveitsissä reformaatio oli Saksaa enemmän poliittinen ja yhteiskunnallinen liike. Sveitsin tärkeimmän reformaattorin Ulrich Zwinglin ja Lutherin yhteistyön rapautuessa kehittyi protestanttisuuden toinen haara, reformoitu kirkko, joka nojaa Zwinglin ja Calvinin oppeihin. Riippuen kansallisesta ja teologisesta perinteestä reformoidun kirkon edustajista käytetään nimitystä reformoidut, kalvinistit tai presbyteriaanit.


title: Kalvinismi

text: Lutherin ja Calvinin erona on, että Luther säästi katolisesta kirkosta suurimman osan siitä mitä Raamattu ei suoranaisesti kieltänyt, Calvin ja Zwingli taas poistivat kirkosta kaiken mitä Raamattu ei määrännyt.


title: Kalvinismi

text:
Skotlannin kirkko erosi katolisesta kirkosta vuonna 1560, kun parlamentti hyväksyi John Knoxin kalvinistisen uskontunnustuksen. Tämä johti sisällissotaan ja Maria Stuartin kukistumiseen. Jo aiemmin reformaattorina Skotlannissa toiminut Knox oli paennut maasta katolisen kuningatar Marian tultua valtaan ja tutustunut Calviniin Genevessä sekä ryhtynyt tämän kannattajaksi ja palannut vuonna 1559. 1900-luvulla amerikkalaiset reformoidut teologit loivat TULIP-muistisäännön, joka pyrkii tiivistämään Dordtin kanonien (1618–1619) keskeiset viisi reformoitua oppia koskevaa päätöstä:
Dordtin tai Dortrechtin päätösten lisäksi laajimmin levinneitä reformoituja uskontunnustuksia ovat Heidelbergin katekismus (1563) ja Westminsterin uskontunnustus (1647).


title: Kalvinismi

text: Monin osin kalvinistit kieltävät hyperkalvinismin kaksinkertaisen valinnan.Suomessa ei ole juurikaan esiintynyt kalvinismia ainakaan siinä muodossa, että jokin kirkkokunta olisi tunnustautunut kalvinistiseksi. Kalvinistisia ajatuksia on kylläkin voinut esiintyä eri suuntausten sisällä. Ruotsi-Suomen valtakunnan sensuuri kielsi kalvinistisen kirjallisuuden, vaikkakin uskonpuhdistuksen alkuvuosikymmeninä 1500-luvun lopulla muuan muassa Kaarle IX kannatti kalvinismia. Sensuurin välttäneitä ja suomeksi julkaistuja teoksia olivat Thomas Wilcoxin "Kallis hunajanpisara" sekä John Bunyanin "Kristityn vaellus". Autonomian aikana Suomessa vaikutti reformoiduista maista (mm. Skotlannista) tulleita sukuja ja henkilöitä, mutta nämä olivat yleensä sulautuneet uskonnollisesti luterilaiseen kirkkoon.


title: Kalvinismi

text: Suomalainen luterilaisuus on perinteisesti suhtautunut kalvinistiseen teologiaan epäluuloisesti aina Ruotsin vallan ajoilta lähtien. Professori Risto Saarisen mukaan tämä seikka käy ilmi muun muassa siinä, että Suomen evankelis-luterilainen kirkko ei ole halunnut liittyä Euroopan protestanttisten kirkkojen yhteisöön allekirjoittamalla niin kutsutun Leuenbergin konkordian. Asiakirjassa todetaan, että luterilaisten ja reformoitujen kirkkojen toisilleen asettamat vanhat oppituomiot ovat nykypäivänä perusteettomia.


title: Kalvinismi

text: Pääkaupunkiseudulla selkeästi reformoitua perinnettä edustavat ainakin United Community Church sekä Suomen Baptistikirkkoon kuuluva Espoon Kotikirkko. Myös Tampereella ja Pietarsaaressa toimii seurakuntia, jotka omaavat kalvinistisen pelastuskäsityksen ja Jyväskylässä on toimintaa, joka tähtää uuden reformoidun baptistisen seurakunnan perustamiseen. Helluntaiherätyksen piirissä on viime aikoina ollut kalvinistista liikehdintää, jossa erityisesti liikkeen nuoret miehet ovat kiinnostuneet kalvinilaisesta teologiasta. Kalvinistisen teologian leviämistä edistävät Internet sekä yleistynyt englannin kielen taito.


title: Hiekkalaatikko (leikkipaikka)

text: Hiekkalaatikko on lasten leikkipaikka, jossa voidaan leikkiä hiekkaleikkejä esimerkiksi hiekkalapion, sangon ja hiekkamyllyn kanssa. Hiekkalaatikkoja rakennetaan esimerkiksi useimpiin leikkipuistoihin ja päiväkotien pihoille.


title: Hiekkalaatikko (leikkipaikka)

text: Hiekkalaatikko on yleensä neliskanttinen, se on valmistettu puusta, ja sen reunojen korkeus alle 20 senttimetriä. Hiekkalaatikkohiekka on laadultaan muuraushiekkaa, joka on raekooltaan 0–4 millimetriä. Hiekkalaatikon alla voidaan pintamaan ja hiekan erottimena käyttää suodatinkangasta. Hiekkalaatikon alla voidaan käyttää raekooltaan 5–12 mm olevaa sepeliä ja salaojitusta, jotta sadevesi ei jäisi hiekkalaatikkoon.


title: Hiekkalaatikko (leikkipaikka)

text: Terveyssyistä lemmikkieläimet tulee pitää poissa hiekkalaatikolta, eikä likaista lunta tulisi talvella kolata tai aurata laatikon päälle. Suojaksi voi hankkia päälle levitettävän peitteen. Leikkipaikan hiekka tulisi suositusten mukaan myös vaihtaa määräajoin, ettei siihen ketyisi ihmiselle haitallisia pieneliöitä ja mikrobeja.


title: Hiekkalaatikko (leikkipaikka)

text: Kotipihojen tarpeettomaksi jääneen hiekkalaatikon voi muokata esimerkiksi kasvimaaksi.


title: Hiekkalaatikko (leikkipaikka)

text: Hiekkalaatikko keksittiin 1800-luvun puolivälissä monipuoliseksi ja pienillekin lapsille sopivaksi leikkivälineeksi.


title: AC Milan

text:
Associazione Calcio Milan, kutsutaan yleisesti nimellä AC Milan tai vain Milan, on Italian Milanossa kotipaikkaansa pitävä jalkapalloseura.
Milanin tunnus on "Il club più titolato al mondo", eli "Maailman menestynein joukkue", koska seura on voittanut eniten kansainvälisiä palkintoja.
Seura on Italian Serie A:n toiseksi menestynein kautta aikojen – sillä on 18 mestaruutta, ja yksi Euroopan menestyneimpiä joukkueita Mestarien liigassa seitsemällä voitollaan, vain Real Madridilla on enemmän Mestarien liigan voittoja.


title: AC Milan

text: Seuran kotistadion on 80 018 -paikkainen Giuseppe Meazza. Se on myös kaupungin toisen suurseuran Interin kotistadion. Koska Meazza oli Interin tähtipelaaja, Milanin kannattajat käyttävät stadionista huomattavasti tunnetumpaa nimitystä San Siro.


title: AC Milan

text: Milan tunnetaan muun muassa lempinimillä "il Diavolo" (”Paholainen”) ja "i Rossoneri" (”Punamustat”) sekä hieman halventavalla nimellä "i Casciavìt" (”Ruuvimeisselit”), koska Milan on perinteisesti ollut työläisten joukkue. Paikallisvastustaja Interiä kutsutaan vastaavasti nimellä "Baüscia" (”Uusrikkaat”), koska sen kannattajat ovat olleet enemmän porvaritaustaisia.


title: AC Milan

text: Milan on maailman rikkaimpia urheiluorganisaatioita ja esimerkiksi Abu Dhabi United Groupin helmikuussa 2009 julki tullut tarjous ostaa 40 prosenttia seuran osakekannasta 500 miljoonalla eurolla antaisi Milanin markkina-arvoksi 1,25 miljardia euroa.


title: AC Milan

text: Seuran omistaja ja puheenjohtaja oli pitkään Italian entinen pääministeri Silvio Berlusconi. Milan myytiin kiinalaistaustaiselle Rossoneri Sport Investment Lux -yhtiölle huhtikuussa 2017. Samalla Berlusconin tilalle Milanin uudeksi puheenjohtajaksi nousi hongkongilaistaustainen Li Yonghong.


title: AC Milan

text: Milanin perusti vuonna 1899 britti Alfred Edwards nimellä Milan Cricket and Football Club. Perinteitä kunnioittaakseen seura on pitänyt nimessään englanninkielisen Milanin italiankielisen Milanon sijaan, lukuun ottamatta fasistien valta-aikaa, jolloin ei sallittu vieraskielisiä nimiä.


title: AC Milan

text:
Joukkue voitti ensimmäisen mestaruutensa 1901. Vuonna 1908 joukko joukkueen johtoportaaseen tyytymättömiä jäseniä perusti kilpailevan seuran Internazionalen.
Milan jäi tämän jälkeen pitkiksi ajoiksi Interin varjoon. Uudelle stadionille, San Sirolle joukkue muutti vuonna 1926.
Vuonna 1949 Milaniin värvättiin ruotsalaistrio Gunnar Gren, Gunnar Nordahl ja Nils Liedholm. Kyseiset hyökkääjät olivat johdattaneet Ruotsin olympiakultaan vuonna 1948 ja Italiassa heidät opittiin tuntemaan yhteisnimellä ”Gre-No-Li”. Jälki oli murskaavaa myös Italiassa ja 1950-luvusta muodostui Milanin ensimmäinen kultainen vuosikymmen joukkueen voittaessa scudetton viidesti. Lisäksi Gunnar Nordahl voitti neljä kertaa maalikuninkuuden.
Myös 1960-luvulla tuli menestystä ja joukkue voitti Euroopan cupin vuonna 1963, ensimmäisenä italialaisseurana. Aikakauden tähtiin kuuluivat muun muassa keskushyökkääjä Gianni Rivera, sekä keskikentän Giovanni Trapattoni. Vuonna 1969 joukkue voitti Euroopan cupin toistamiseen, kun Ajax kaatui loppuottelussa selvästi 4–1.


title: AC Milan

text: 1970-luvulla seuran menestys alkoi ehtyä. Vuonna 1980 Milan pudotettiin Serie B:hen lahjuksien vuoksi. Joukkue nousi seuraavaksi kaudeksi takaisin pääsarjaan, mutta putosi sarjaporrasta alemmas omin avuin heti uudestaan. Lisäksi joukkue kärsi suurista talousongelmista.


title: AC Milan

text: Silvio Berlusconi otti konkurssikypsän joukkueen omistukseensa vuonna 1986 ja hän hankki joukkueeseen välittömästi alankomaalaiset Ruud Gullitin, Marco van Bastenin ja Frank Rijkaardin. Heidän johdollaan Milan nousi jälleen suurmenestykseen samalla kun puolustusta johtivat omat kasvatit Paolo Maldini ja Franco Baresi. Arrigo Sacchin valmentama joukkue voitti liigamestaruuden vuonna 1988, sekä Euroopan cupin kahtena seuraavana vuonna. Joukkueen valmentajana Sacchia seurasi Fabio Capello. Menestys vain parani ja Milan voitti kolme peräkkäistä scudettoa vuosina 1993–1995. Joukkue selviytyi myös kolmesti peräkkäin Mestarien liigan loppuotteluun, joista ikimuistoisin on vuoden 1994 finaali Ateenassa, jossa Milan voitti ennakkosuosikki Barcelonan 4–0. Milanin rahankäyttö aiheutti pahennusta ja välillä näytti jopa siltä, että ainoa syy uusien tähtien hankkimiseen oli se, etteivät nämä päätyisi vastustajien riveihin.


title: AC Milan

text:
Vuosituhannen lopulla omistaja Silvio Berlusconi alkoi panostaa yhä enemmän poliittiseen uraansa ja nousi lopulta pääministeriksi. Samalla Milanin ylivoima alkoi huveta.
2000-luvun alussa joukkue koki useita valmentajanvaihdoksia ja lopulta päävalmentajaksi tuli entinen huippupelaaja Carlo Ancelotti. Hänen johdollaan joukkue voitti Mestarien liigan vuonna 2003 kaataen Juventuksen Manchesterissa Englannissa pelatussa loppuottelussa ja liigamestaruuden vuonna 2004. Vuonna 2005 joukkue selviytyi jälleen Mestarien liigan finaaliin Istanbuliin Liverpoolia vastaan. Kapteeni Paolo Maldini vei Milanin johtoon ensimmäisellä minuutilla, ja Hernan Crespo viimeisteli myöhemmin kaksi maalia vieden Milanin tauolle 3-0 johdossa. Liverpool onnistui kuitenkin tulemaan tasoihin ja voitti ottelun lopulta rangaistuspotkukilpailulla. Vuonna 2006 Milan pääsi Uefan Mestarien liigassa välieriin asti ja putosi Barcelonaa vastaan yhteismaalein 0–1. Saman vuoden kesällä seura oli yksi syytetyistä Italian sopupeliskandaalissa, jonka seurauksena Milan tuomittiin pistevähennyksiin sekä menettämään paikkansa seuraavan kauden Mestarien liigassa. Seuran jättämä valitus meni kuitenkin läpi ja sen tuomiot lievenivät, joten Milan sai pelata Mestarien liigassa seuraavalla kaudella, voittaen lopulta kyseisen kilpailun. Serie A -kauden seura joutui aloittamaan –8 pisteestä.
Kausi 2006–2007 alkoi Milanilta nihkeästi. Joukkuetta vaivasivat varsinkin ongelmat hyökkäyksessä, joita tuli vuoden 2007 alussa helpottamaan Real Madridista hankittu MM-kilpailujen 2002 maalikuningas, brasilialainen hyökkääjä Ronaldo. Joukkue paransi otteitaan mitä pidemmälle kausi eteni ja varsinkin brasilialainen Kaká oli erinomainen. Lopulta joukkue voitti Mestarien liigan kaatamalla loppuottelussa Liverpoolin maalein 2–1, Filippo Inzaghin viimeistellessä Milanin molemmat maalit. Serie A:ssa joukkue sijoittui lopulta neljänneksi, arkkivihollisen Interin viedessä mestaruuden. Kausi 2007–2008 oli joukkueelle pettymys; se ylsi Serie A:ssa viidenneksi ja Mestareiden liigassa kuudentoista parhaan joukkoon.


title: AC Milan

text: Kesällä 2010 Milan nimesi uudeksi päävalmentajakseen kauden seuran peräsimessä olleen Leonardo Araújon tilalle Italialaisen Massimiliano Allegrin. Hän johdatti avauskaudellaan joukkueen 18. kertaa Scudetton voittoon.


title: AC Milan

text: Seuraavilla kausilla Milan ei voittanut mitään, kun se sijoittui sijalle 2 ja kolmanneksi. Mestarien liigassa joukkue eteni parhaimmillaan puolivälieriin kaudella 2011–2012. Tammikuussa 2014 Allegri sai potkut surkean alkukauden johdosta. Joukkue oli tammikuuhun mennessä jäänyt sarjakärki Juventuksesta 30 pisteen päähän ja vasta sijalla 11. Hänen tilalleen tuli seuralegenda Clarence Seedorf. Kesäkuussa Seedorf kuitenkin erotettiin hänen ehtiessä olla Milanin valmentajana vain 5 kuukautta. Hänet korvattiin toisella seuralegenda Filippo Inzaghilla, joka oli aiemmin valmentanut seuran juniorijoukkueita.


title: AC Milan

text: AC Milan -nimellä on voitettu myös jääkiekon Italian-mestaruus vuonna 1994.


title: AC Milan

text: Seuran uudeksi valmentajaksi palkattiin kesäkuussa 2016 kaksivuotisella sopimuksella Vincenzo Montella, jonka palkaksi ilmoitettiin 2,3 miljoonaa euroa.


title: AC Milan

text: Montella sai potkut marraskuussa 2017, jolloin päävalmentajaksi nousi juniorijoukkuetta valmentanut entinen pelaaja Gennaro Gattuso.


title: Lämpökohina

text: Lämpökohina on ilmiö, jonka vaikutuksesta sähköjohtimessa tai resistanssissa kulkevassa virrassa tapahtuu satunnaisvaihtelua. Tätä satunnaisvaihtelua kutsutaan lämpökohinaksi ja sitä voidaan kuvata kohinajännitteellä tai kohinavirralla. Lämpökohina aiheutuu johteessa olevien vapaiden varauksenkuljettajien satunnaisesta lämpöliikkeestä. Tästä syystä lämpökohinan voimakkuus on verrannollinen materiaalin fyysiseen lämpötilaan.


title: Lämpökohina

text: Satunnaisvaihtelut aiheuttavat resistanssissa "R" lämpökohinajännitteen, jonka tehollisarvo on


title: Lämpökohina

text: missä formula_2 on Boltzmannin vakio, "T" on lämpötila [ K ], ja "B" on mittauksen kaistaleveys [ Hz ]


title: Lämpökohina

text: Esimerkiksi 1 MΩ vastus synnyttää 10 kHz kaistalla tehollisarvoltaan 13 μV suuruisen kohinajännitteen.


title: Lämpökohina

text: Lämpökohinaa voidaan yhtä hyvin kuvata myös kohinavirralla, jonka suuruus on


title: Lämpökohina

text: I_n = \sqrt


title: Ketšua

text: Ketšua () on Andeilla eli Perussa, Ecuadorissa, Boliviassa ja Argentiinassa puhuttu intiaanikieli. Aikoinaan se oli inkavaltakunnan virallinen kieli. Ketšuan kieli on omalla kielellään 'Runasimi' (tai 'runa simi'), joka sananmukaisesti tarkoittaa 'ihmisen puhetta'. Pitkään ketšua on ollut vain puhuttu kieli, mutta 1500-luvulta alkaen sillä on latinalainen espanjan ortografiaan perustuva aakkosto. Espanjalaiset valloittajat käyttivät ketšuaa myös kristinuskon levittämiseksi, sillä ketšuaksi ajatukset ja viestit olivat jo pitkään kulkeneetkin. Puhujia on lähteestä riippuen kahdeksasta viiteentoista miljoonaa. Missään valtiossa ketšuanpuhujat eivät ole enemmistönä, ja pitkään sen puhujia syrjittiin eikä kieltä arvostettu, mutta nykyään se on kuitenkin virallinen kieli Boliviassa, Perussa ja Ecuadorissa. Televisio-ohjelmia tai elokuvia ei tuoteta ketšuan kielellä muualla kuin Ecuadorissa, jossa ketšuankielisiä uutislähetyksiä ja ajankohtaisohjelmaa alettiin toimittaa vuonna 2009.


title: Ketšua

text: Murteita on useita, eikä ymmärrettävyyttä niiden kesken ole: jos puhujat eivät saa selvää toisistaan, sitten puhutaan portugalia tai espanjaa (vertaa englannin käyttöä viron ja suomen puhujien kesken). Siksi kielessä on paljon lainasanoja.


title: Ketšua

text: Ketšua muistuttaa aimaran kieltä muun muassa sanastollisesti. Suurin osa kielitieteilijöistä ei silti pidä mahdollisena, että kielten välillä olisi sukulaisuussuhde. Kyse saattaa olla vain niiden niiden sijainnista toistensa naapureina, jolloin kielet ovat saaneet toisiltaan lainasanoja.


title: Ketšua

text: Kuten arabiassa, semanttisesti erillisiä vokaaleja on vain kolme eli a, i ja u, mutta allofoniaa esiintyy, joten vokaaleja on viisi: qi ääntyy qe, ja qu ääntyy qo. Erityyppisiä konsonantteja on 16. Konsonantit rakentuvat kuitenkin japanin (ja suomen) tapaan vokaalien edelle ja harvemmin jälkeen, joten klustereita ei synny. Soinnillisia klusiileja (b, d, g) ei erotella soinnittomista (p, t, k), aivan kuten ei yleensä suomessakaan.


title: Ketšua

text: Suomen kielelle vieraita äänteitä ovat:Ketšuassa klusiileilla (P, T, CH, K, Q) on kolme muotoa: tavallinen, aspiroitu ja ejektiivi. Ejektiivikonsonantteja ei eurooppalaisissa kielissä ole. Niitä lausuttaessa äänihuulet suljetaan samalla, joten konsonantti vahvistuu napsahtavaksi. Ejektiivit ovat jo kadonneet muutamista murteista tai niiden merkitseminen on puutteellista. Standardiketšuassa (Cuzcon murre) tähän on kuitenkin pyritty. Ejektiivisyyttä merkitään lisäämällä heittomerkki konsonantin jälkeen. Sitä ei saa sekoittaa tavutusmerkkiin (suomen kielessä).


title: Ketšua

text: Ketšua on agglutinoiva, jopa polysynteettinen kieli. Usein, kuten polysynteettisyyteen kuuluu, yksittäinen sana muodostaa koko lauseen. Kielioppi on erittäin säännöllinen: esimerkiksi te- ja he-pronominit ovat sinä- ja hän-pronominien monikoita. Sanajärjestys on yleensä SOV (subjekti-objekti-verbi).


title: Ketšua

text: Artikkeleita tai genusta ei ketšuassa ole. Monikko ("-kuna") on mahdollinen, mutta sitä ei ole pakko käyttää. Sen sijaan sijanmuotoja on 19. Ne ilmaistaan erilaisilla päätteillä, jotka liitetään sanan perään. Suffikseilla ilmaistaan muun muassa monikkoa, sijamuotoja ja omistamista. Suffiksit liitetään pääsanaan niin, että omistussuffiksi tulee ennen lukua ilmaisevaa suffiksia. Järjestyksillä ja suffiksien oikeinkirjoituksilla on murteiden välisiä eroja.


title: Ketšua

text: Ketšuassa on seitsemän persoonapronominia:


title: Ketšua

text: Ñuqa: minä


title: Ketšua

text: Qam: sinä


title: Ketšua

text: Pay: hän


title: Ketšua

text: Ñuqanchik: me (inklusiivi)


title: Ketšua

text: Ñuqayku: me (ekslusiivi)


title: Ketšua

text: Qamkuna: te


title: Ketšua

text: Paykuna: he


title: Ketšua

text: Ketšuassa on kaksi erilaista me-persoonaa. Toinen on inklusiivinen ja toinen ekslusiivinen. Ne ovat eri persoonia eli muun muassa verbien päätteet ovat erilaisia. Inklusiivin ja eksklusiivin ero on se, että inklusiivia käytetään kun puhuja lukee myös kuulijan me-ryhmään ("minä ja sinä"). Ekslusiivi taas viittaa siihen, että kuulija ei kuulu puhujan kanssa samaan me-ryhmään ("me ilman sinua"). Minä-pronominilla on useita erilaisia oikeinkirjoitusvaihtoehtoja kuten nuqa, ñoqa tai ñoka. Erot johtuvat murteista ja ovat tyypillisiä nimenomaan tämänkaltaisilla yleisillä sanoilla.


title: Ketšua

text: Verbimuodot ovat erittäin monimutkaisia. Kuten suomessa, sekä tekijä että tekijöiden määrä muuttaa verbiä, esim. "rimani" "puhun", "rimanki" "puhut", "rimankichuk" "puhutte". Suomesta poiketen myös objekti voidaan lisätä verbiin, joten yksi sana voi toimia lauseena. Esim. lause "näet minut" on "rikuwanki" ja koostuu osista näe-minut-t. Lisäksi verbiin voidaan liittää määreitä, jotka muistuttavat suomen muunnoksia "kääntää, kääntyä, käännähtää, käännyttää, jne." Näitä ovat esimerkiksi seuraavat, kun verbi kuvaa tekemistä, joka:


title: Ketšua

text: 1: huk, 2: iskay, 3: kimsa, 4: tawa, 5: pichqa, 6: suqta, 7: qanchis, 8: pusaq, 9: isqun, 10: chunka


title: Ketšua

text: Suomen kieleen on lähinnä espanjan kautta kulkeutunut seuraavat ketšuan sanat: kiinapuu, kiniini, koka, kondori, kvinoa, inka, laama, puuma, vikunja. Myös "pampa" ja "potaatti" voidaan laskea mukaan.


title: Ketšua

text: Alla on Isä Meidän -rukous ketšuaksi:


title: Se

text: Se tai SE voi tarkoittaa seuraavia:


title: Bass’n Helen

text: bass’n Helen oli Nokialla perustettu kitarapainotteista rockia soittava gospel-yhtye. Yhtyeen nimi tuli vuoden 1992 alkuperäiskokoonpanosta, jolloin bändissä soitti yksi basisti (Petri Ryöti) ja kaksi Heleniusta (Harri ja Olli). Myöhemmin kitaristiksi liittyi Mikael Lindell. Bass'n Helen lopetti toimintansa vuoden 2012 lopussa. Yhtyeen viimeinen esiintyminen oli 17. marraskuuta 2012 Maata näkyvissä -festareilla.


title: Bass’n Helen

text: 1990-luvun loppupuolelta lähtien yhtye kuului suurimpien suomalaisten gospel-tapahtumien vakioesiintyjiin. Vuosituhannen vaihteessa alkuperäisjäsenet jäivät vähitellen bändistä pois ja yhtye alkoi alkuperäisen laulajan ja uusien soittajien kanssa etsiä uudenlaista omaa tyyliään. Vuonna 2004 bass’n Helen julkaisi kuuden vuoden tauon jälkeen uuden täyspitkän albumin "Salattu". Tämän jälkeen yhtyeessä vaihtui toinen kitaristi ja basisti.


title: Bass’n Helen

text: Vuonna 2005 yhtye julkaisi singlen ”Lasienkeli”, tällä kertaa sekulaarijakelukanavien levitykseen. Singlet ”Varjojen maa” ja ”Liekeissä” soivat ahkerasti muun muassa YleX- ja SuomiPOP-radiokanavilla ja musiikkivideo kappaleesta ”Liekeissä” pyöri Music Television Finlandilla. "Kauas täältä" -pitkäsoitto julkaistiin 3. toukokuuta 2006 ja se ylsi ensimmäisellä viikollaan sijalle 16. Suomen virallisella albumilistalla. ”Liekeissä” ja ”Varjojen maa” olivat YleX-radiokanavan himotuimmat-listan kärkisijoilla useita viikkoja.


title: Bass’n Helen

text: Heinäkuussa 2006 Harri Helenius kyseenalaisti yhtyeen statuksen gospelyhtyeenä Nelosen "Pop-ikoni" -ohjelmassa. Hän totesi, että jokainen saa itse päättää, onko heidän musiikkinsa gospelia vai ei. Bass'n Helenin uusin albumi "Onnellinen" julkaistiin vuonna 2008.Kitara:


title: Bass’n Helen

text: Basso:


title: Bass’n Helen

text: Rummut:


title: Bass’n Helen

text: BNH ry on bass’n Helenin taustaorganisaationa toimiva yhdistys. Yhdistyksen tarkoituksena on gospel-musiikin ja muun kristillisiin arvoihin perustuvan taiteen tunnetuksi tekeminen ja kristillisen evankeliumin levittäminen.


title: Bruce Springsteen

text: Bruce Frederick Joseph Springsteen (s. 23. syyskuuta 1949 Long Branch, New Jersey Yhdysvallat) on yhdysvaltalainen muusikko ja laulaja-lauluntekijä.


title: Bruce Springsteen

text: Springsteen (lempinimeltään "The Boss", 'Pomo'), aloitti levytysuransa vuonna 1973. Hänen läpimurtoalbuminsa oli "Born to Run" (1975). Springsteen on yhä jatkuvalla urallaan levyttänyt sekä raskasluonteisempaa rockmusiikkia että folk-painotteista rockia.


title: Bruce Springsteen

text: Springsteenille on myönnetty muun muassa 20 Grammy-palkintoa ja kaksi Golden Globea, ja hän on voittanut Parhaan laulun Oscar-palkinnon kappaleellaan ”Streets of Philadelphia”.


title: Bruce Springsteen

text: Yhdysvalloissa Springsteenin albumeita on myyty yli 65 miljoonaa kappaletta, ja maailmanlaajuisesti hänen albumeitaan on myyty yli 120 miljoonaa kappaletta. Vuonna 1999 hänet nimettiin Rock and Roll Hall of Fameen kunnianosoituksena hänen työstään musiikkialalla.


title: Bruce Springsteen

text: Bruce Springsteen syntyi 23. syyskuuta 1949 New Jerseyn Long Branchissa ja kasvoi työläisperheessä Freehold Borough'n kaupunginosassa. Brucen amerikanirlantilainen isä Doug teki sekalaisia töitä, ja hänen amerikanitalialainen äitinsä Adele oli vakuutusyhtiön sihteeri. Nimensä suku oli saanut Hollannista Yhdysvaltoihin 1652 tulleelta Joosteen Springsteeniltä. Brucella on pikkusisko nimeltä Virginia (s. 1951).


title: Bruce Springsteen

text: Brucen isäsuhde oli vaikea, mitä hän on myöhemmin kuitenkin pitänyt lauluntekijän uransa kannalta hyödyllisenä asiana. Nuori Bruce sai kipinän ryhtyä rock-muusikoksi nähtyään Elvis Presleyn "Ed Sullivan Show’ssa", ja hän sai rahat ensimmäiseen kitaraansa 16-vuotissyntymäpäivälahjanaan. Bruce kävi katolista koulua, mutta ei sopeutunut kouluun koskaan hyvin. Hän vältti Vietnamin sodan kutsunnat vuonna 1967 näyttelemällä hullua lääkärintarkastuksessa. 1960-luvun lopulla hän soitti ja lauloi lukuisissa eri yhtyeissä New Jerseyn Asbury Parkissa.


title: Bruce Springsteen

text: Springsteen ei koskaan tehnyt säännöllistä tai raskasta ruumiillista työtä, vaikka hänen laulunsa usein sellaisesta elämästä kertovatkin.


title: Bruce Springsteen

text: Collegea käydessään Springsteen perusti yhtyeen, jossa oli muita paikallisia muusikkoja kuten rumpali Vini ”Mad Dog” Lopez ja kosketinsoittaja Danny Federici. Yhtye oli aluksi nimeltään Child, sitten Steel Mill. Se keikkaili itärannikolla Virginiaan asti ja kävi vuonna 1969 Kaliforniassa. Siellä se hylkäsi Fillmore Recordsin tarjoaman sopimuksen liian vaatimattomana. Palattuaan itärannikolle yhtyeeseen liittyi Springsteenin vanha ystävä, basisti ja myöhemmin kitaristi Steve Van Zandt.


title: Bruce Springsteen

text: Springsteen lopetti Steel Millin alkuvuonna 1971. Hän perusti Dr. Zoom and the Sonic Boom -nimisen yhtyeen, joka soitti vain kolme keikkaa. Seuraava kokoonpano oli nimeltään Bruce Springsteen Band, johon kuuluivat Lopez, Federici ja Van Zandt sekä kitaristi David Sancious, basisti Garry Tallent ja nelimiehinen puhallinsektio, jonka korvasi pian saksofonisti Clarence Clemons. Tämä kokoonpano toimi syksyyn 1971 asti.


title: Bruce Springsteen

text: Toukokuussa 1972 Springsteen teki viisivuotisen managerisopimuksen Laurel Canyon Productionsin eli Mike Appelin ja Jim Cretecosin kanssa. Hänelle järjestettiin koelaulu John Hammondin toimistossa. Koelaulu johti levytyssopimukseen Columbia Recordsin kanssa.


title: Bruce Springsteen

text: "Greetings from Asbury Park, N.J." ilmestyi tammikuussa 1973 ja myi alussa 25 000 kappaletta. Levyllä on niin akustisia kappaleita kuin uudelleen kasatun Bruce Springsteen Bandin säestämiä rocklaulujakin. Springsteen kiersi yhtyeensä kanssa koillis-Yhdysvaltoja. Chicagossa hän oppi olemaan enää tekemättä lyhyitä lämmittelykeikkoja toisille yhtyeille.


title: Bruce Springsteen

text: "The Wild, the Innocent & the E Street Shuffle" (1973) myi aluksi yhtä vähän kuin edeltänytkin albumi. Springsteen korvasi rumpali Lopezin Ernest ”Boom” Carterilla sekä alkoi panostaa liveshow'nsa näyttävyyteen. Kalliiden valo- ja äänijärjestelmien lisäksi hän alkoi kertoa keikoillaan tarinoita ja kasvatti näin laulujen dramatiikkaa. Springsteenin maine live-esiintyjänä kasvoi, ja hänen toinen levynsä oli myynyt marraskuuhun 1974 mennessä jo 150 000 kappaletta. Yhtye sai nimekseen E Street Band, ja siihen liittyivät pianisti Roy Bittan ja rumpali Max Weinberg.


title: Bruce Springsteen

text: Keväällä 1974 musiikkikriitikko Jon Landau kirjoitti bostonilaiseen The Real Paper -lehteen kuuluisaksi tulleet sanansa: ”Olen nähnyt rokin tulevaisuuden, ja sen nimi on Bruce Springsteen.”


title: Bruce Springsteen

text: "Born to Run" (1975) oli Springsteenin, Appelin ja Jon Landaun tuottama. Se oli Springsteenin läpimurto, nousi listakolmoseksi ja singlestä ”Born to Run” tuli Springsteenin ensimmäinen hittisingle. Springsteen lähti yhtyeineen ensimmäiselle maanlaajuiselle konserttikiertueelle, ja lehdet kuten "Time" ja "Newsweek" kirjoittivat hänestä näkyvästi.


title: Bruce Springsteen

text: Springsteen haastoi Appelin oikeuteen 1976, minkä seurauksena Springsteen ei päässyt levyttämään ennen toukokuuta 1977. Tauon aikana hän kirjoitti kappaleita muille artisteille; näistä tunnetuimpia on Patti Smithin levyttämä ”Because the Night”. Haaste sovittiin ja Springsteen sai oikeudet omiin kappaleisiinsa ja pääsi jatkamaan Landaun kanssa työskentelyä.


title: Bruce Springsteen

text: "Darkness on the Edge of Town" (1978) oli tummasävyinen albumi ja heijasteli Springsteenin omia tunnelmia siltä ajalta. Laulujen teemana olivat työväenluokan ongelmat ja toiveet. Albumi nousi albumilistalla viidenneksi ja sen menestynein single ”Prove It All Night” singlelistan sijalle 33. "Darkness" oli Springsteenin uralla musiikillinen vedenjakaja. Kolmelle ensimmäiselle albumilleen Springsteen oli kirjoittanut eeppisiä, vapaamuotoisia ja teatraalisen romanttisia lauluja, jotka laajensivat rockin genreä. "Darknessin" ja sitä seuranneiden albumien kappaleet ovat sen sijaan paljon yksinkertaisempia ja rakenteeltaan tavanomaisempia kitararocklauluja.


title: Bruce Springsteen

text: "The River" (1980) oli tupla-albumi ja Springsteenin ensimmäinen listaykkönen. Single ”Hungry Heart” nousi listalla viidenneksi. Albumin kappaleet ovat lyhyempiä kuin Springsteenin aiemmilla levyillä. Springsteen aloitti albumin julkaisun alla kiertueen, joka ulottui myös yli 20 kaupunkiin Euroopassa. Konsertit myivät loppuun ja olivat pisimmillään yli nelituntisia.


title: Bruce Springsteen

text: "Nebraska" (1982) oli vakava ja riisuttu folk-albumi, jonka Springsteen nauhoitti yksin kotonaan.


title: Bruce Springsteen

text: Springsteen nousi supertähteyteen "Born in the U.S.A." -albumillaan 1984. Albumilta nousi useita hittisinglejä ja se pysytteli top-10:ssä yli kahden vuoden ajan. Kiertueellaan Springsteen kävi ensi kertaa kaukoidässä ja Australiassa. 1980-luvun puolivälissä Springsteen lauloi myös ”We Are the World” -hyväntekeväisyyssinglellä ja Van Zandtin apartheidin-vastaisessa Sun City -projektissa.


title: Bruce Springsteen

text: Vuonna 1986 Springsteen julkaisi laajan livekokoelman "Live/1975–85".


title: Bruce Springsteen

text: Springsteen meni vuonna 1985 naimisiin malli-näyttelijä Julianne Phillipsin kanssa. Pari erosi 1989. "Tunnel of Love" (1987) oli avio-ongelmissa painineen Springsteenin henkilökohtaisimpia albumeita ja kertoo rakkauden loppumisesta. Vuonna 1989 Springsteen hajotti E Street Bandin, jota hän piti liian suurena musiikilleen.


title: Bruce Springsteen

text: Springsteen meni 1991 naimisiin Patti Scialfan kanssa, joka oli tullut yhtyeen taustalaulajaksi 1985. He ovat yhä naimisissa ja heillä on kolme lasta.


title: Bruce Springsteen

text: Seuraavat albumit "Human Touch" ja "Lucky Town" (1992) julkaistiin yhtä aikaa. Vuonna 1993 Springsteen sai Oscar-palkinnon elokuvakappaleestaan ”Streets of Philadelphia”, ja kokoelma-albumi Greatest Hits nousi listaykköseksi.


title: Bruce Springsteen

text: "The Ghost of Tom Joad" (1995) oli "Nebraskan" tavoin riisuttu folk-albumi, ja Springsteen teki sen myötä ensimmäisen akustisen soolokiertueensa.


title: Bruce Springsteen

text: Springsteen nimitettiin Rock and Roll Hall of Fameen marraskuussa 1998. Samalla hän julkaisi laajan kokoelman "Tracks", jossa oli mukana 56 aiemmin julkaisematonta esitystä.


title: Bruce Springsteen

text: Springsteen ja E Street Band palasivat yhteen vuoden 1999 Yhdysvaltain-kiertueella. "The Rising" (2002) käsitteli edellisen vuoden New Yorkin terroristihyökkäyksiä ja niiden aiheuttamia tunnelmia yhdysvaltalaisissa. Albumi nousi listaykköseksi ja sai ylistäviä arvosteluja. Vuoden 2004 Yhdysvaltain presidentinvaaleissa Springsteen tuki John Kerrya ja osallistui yhdessä muun muassa R.E.M:n kanssa "MoveOn.Org" -tukikonserttikiertueelle.


title: Bruce Springsteen

text: "Devils & Dust" (2005) oli jälleen akustinen albumi ja käsitteli maahanmuuttoa ja Irakin sotaa. Springsteen tuki Barack Obaman vaalikampanjaa vuoden 2008 vaaleissa. "Magic" (2007) oli Springsteenin vastalause Irakin sodalle ja presidentti Bushille. Albumilla "Wrecking Ball" (2012) Springsteen arvosteli Wall Streetin meklareita. Springsteenin uusin albumi on "High Hopes" (2014).


title: Bruce Springsteen

text: Springsteenin omaelämäkerta "Born To Run" ilmestyi 27. syyskuuta 2016 samanaikaisesti useilla kielillä, myös suomeksi.


title: Bruce Springsteen

text: Springsteenille myönnettiin marraskuussa 2016 Yhdysvaltain korkein siviileille myönnettävä kunniamerkki, Presidentin vapaudenmitali.


title: Bruce Springsteen

text: Vuonna 2003 Springsteen esiintyi E Street Bandin kanssa Helsingin olympiastadionilla kahteen otteeseen. Konserttipäivät olivat 16. ja 17. kesäkuuta 2003. Alkuperäisen suunnitelman mukaan konsertteja piti olla vain yksi, mutta kiihkeän lippujen kysynnän takia aikatauluun mahdutettiin ”ylimääräinen” konsertti 16. kesäkuuta. Kaksi konserttia keräsivät yhteensä 90 000 katsojaa. Luku rikkoi Michael Jacksonin ennätyksen (87 000 katsojaa) ja oli näin kaikkien aikojen suurin yleisömäärä konsertissa Suomessa.


title: Bruce Springsteen

text: Springsteen ja E Street Band esiintyivät Helsingin Olympiastadionilla 11. heinäkuuta 2008. Konsertti oli 31 esitetyllä kappaleellaan koko kiertueen pisin, ja sitä pidettiin yleisesti yhtenä kiertueen parhaista. Seuraavan kerran Springsteen esiintyi Suomessa 2. kesäkuuta 2009 Tampereella Ratinan stadionilla. Max Weinbergin sijaan rummuissa oli hänen poikansa, 18-vuotias Jay Weinberg. "Pomo" esiintyi Suomessa Olympiastadionilla myös 31. heinäkuuta 2012. Keikka poikkesi odotetusta. Yhtyeen piti ennakkotietojen mukaan aloittaa klo 19 ja lopettaa viimeistään klo 23. Springsteen tuli kuitenkin lavalle jo noin kello 17.50 ja paitsi hauskuutti yleisöä, myös soitti viisi kappaletta (yleisön toiveiden mukaan) säestäen itseään kitaralla ja huuliharpulla. Lisäksi hän jutteli faniensa kanssa ja jakoi nimikirjoituksia. Kaikkiaan lämmittelyosuus kesti noin 45 minuuttia. Varsinainen keikka alkoi vasta liki tunnin myöhässä noin klo 19.50 ja päättyi pari minuuttia vaille puolenyön ja oli täten Springsteenin pisin konsertti ikinä, kestäen neljä tuntia ja kuusi minuuttia.


title: Bruce Springsteen

text: Springsteen yhtyeineen teki kaksi keikkaa Turun HK-areenalla 7. ja 8. toukokuuta 2013.


title: Bruce Springsteen

text: Kari Peitsamo on tehnyt kappaleen nimeltä ”Ei kai Springsteenilläkään ole niin helppoa”.


title: Bruce Springsteen

text: Thom Zimny on tehnyt dokumentin "The Promise: The Making of Darkness on the Edge of Town", joka kertoo Springsteenin uran vaikeista vuosista, albumin "Darkness on the Edge of Town" teosta ja Springsteenin osuudesta sen tuotannossa. Se sai ensi-iltansa syyskuussa 2010 Toronton elokuvajuhlilla. Elokuva sisältyy albumin uudelleenjulkaisuun "The Promise: The Darkness on the Edge of Town Story", joka julkaistiin lokakuussa 2010.


title: The E Street Band

text:
E Street Band on yhdysvaltalainen rockyhtye, joka tunnetaan pääasiassa Bruce Springsteenin taustayhtyeenä. Yhtye on esiintynyt myös itsenäisesti, samoin sen jäsenet. Se on oletettavasti perustettu 1972, mutta varsinaisesti se on toiminut yhtyeenä vuodesta 1974 lähtien.
Nämä albumit ovat merkittäviä siitä että niissä ei ole mukana E Street Band, mutta jokaisella on yhtyeestä muutamia jäseniä, kuten laulaja-vaimo Patti Scialfa , joka on jokaisella.


title: Melvil Dewey

text: Melville Louis Kossuth (Melvil) Dewey (10. joulukuuta 1851 – 26. joulukuuta 1931) oli kirja-aineiston luokittelun pioneeri, joka loi Deweyn luokittelun.


title: Melvil Dewey

text: Dewey syntyi Adams Centerissä, New Yorkissa, Yhdysvalloissa. Hän opiskeli Amherstin yliopistossa, mistä hän valmistui vuonna 1874. Työskennellessään avustajana Amherstin kirjastossa vuosina 1874–1877 Dewey kehitti luokittelujärjestelmänsä.


title: Melvil Dewey

text: Dewey muutti Bostoniin ja perusti The Library Journal -lehden, josta tuli tärkeä vaikuttaja kirjastojen kehittämisessä ja niiden hallinnossa. Dewey oli myös perustamassa Yhdysvaltain kirjastoyhdistystä ALA:aa vuonna 1876.


title: Melvil Dewey

text: Vuonna 1883 Deweystä tuli Columbia-yliopiston kirjastonhoitaja ja seuraavana vuonna hän perusti Columbia School of Library Economyn. Se oli ensimmäinen kirjastovirkailijoiden koulutusta varten perustettu koulu ja siitä tuli erittäin suosittu. Vuonna 1890 koulu siirrettiin Albanyyn New Yorkin osavaltioon, missä koulun nimeksi tuli New York State Library School. Dewey toimi koulun johtajana vuosina 1888–1906. Hän uudisti voimakkaasti New Yorkin osavaltion kirjastoa.


title: Melvil Dewey

text: Myöhemmin elämässään Dewey kiinnostui englannin kielen ortografian uudistamisesta. Hän ajoi asiaa ja vaihtoi etunimensä aikuisena ”Melvillestä” yksinkertaisemmaksi muotoon ”Melvil”. Hän myös kirjoitti osan elämästään sukunimensä muodossa ”Dui”.


title: Florence Nightingale

text: Florence Nightingale, OM (12. toukokuuta 1820 Firenze, Toscanan suurherttuakunta – 13. elokuuta 1910 Lontoo, Englanti, Ison-Britannian ja Irlannin yhdistynyt kuningaskunta) oli nykyaikaisen sairaanhoidon ja sairaanhoitajan esikuva. Hän tuli tunnetuksi hoidettuaan lokakuusta 1854 lähtien Turkissa yhdessä 38 vapaaehtoisen naissairaanhoitajan kanssa Krimin sodan uhreja. Hänen aloitteestaan perustettiin vuonna 1860 Lontooseen Nightingale Training School (nykyisin "Nightingale School of Nursing"), jossa koulutetaan sairaanhoitajia. Vaikka Nightingale tunnetaan lähinnä sairaanhoitajana, hän oli myös pätevä tilastotieteilijä; hän teki Krimin sodan aikana kaavioita kuvaamaan kuolleisuutta sairaaloissa.


title: Florence Nightingale

text: Nightingale syntyi toukokuussa 1820 Firenzessä. Hän sai nimensä Florence synnyinkaupunkinsa mukaan; Firenze on englanniksi Florence. Hän oli varakkaaseen keskiluokkaan kuuluneen englantilaisen tilanomistajaperheen toinen tytär. Hänen isänsä William Edward Nightingale ja äitinsä Frances Smith kiertelivät kaksi ensimmäistä avioliittovuottaan Eurooppaa. Esikoistytär Parthenope oli syntynyt Napolissa vuotta aiemmin.


title: Florence Nightingale

text: William Nightingale oli syntyjään Shore, mutta hän muutti sukunimensä, kun sai perinnön johon kuului tila Lea Hurst,varakkaalta sukulaiseltaan Peter Nightingalelta. Perhe asui tyttöjen nuoruudessa varsinkin kesäaikaan Derbyshiren Lea Hurstissa, mutta William Nightingale osti perheen kodiksi Embley Parkin läheltä Hampshiren Romseya. Florence ja Parthenope saivat alkuun opetusta kotiopettajattarilta, mutta heidän Cambridgessa opiskellut isänsä otti vastuun pian itselleen. Isänsä opetuksessa Florence tutustui Eukleidekseen, Aristotelekseen, Raamattuun ja yhteiskunnallisiin asioihin. Usko oli merkittävä asia Nightingalen elämässä. Hänen vanhempansa olivat unitaareja, mutta äiti halusi tyttärilleen tavallisemman taustan, joten heidät kasvatettiin anglikaanisen kirkon jäseniksi. Nightingale tunsi Jumalan kutsun helmikuussa 1837 kävellessään kotitalonsa puutarhassa, mutta ei vielä tiennyt, mihin hänet oli kutsuttu.


title: Florence Nightingale

text: Nightingale halusi 20-vuotiaana opiskella matematiikkaa, mihin hänen äitinsä ei aluksi suostunut, sillä alaa ei pidetty naiselle sopivana. Lopulta hänen vanhempansa suostuivat ohjaukseen, ja hänen ohjaajiinsa kuului muun muassa James Joseph Sylvester. Nightingale oppi muun muassa aritmetiikkaa, geometriaa ja algebraa, ja ennen siirtymistä sairaanhoitoalalle hän opetti matematiikkaa lapsille. Nightingale kiinnostui pian hoitotyöstä, mutta vuonna 1845 hänen vanhempansa olivat sairaalaharjoittelua vastaan. Sairaanhoitajan ammattia ei pidetty 1800-luvun puolivälissä sopivana hyvin koulutetulle naiselle, sillä sairaanhoitajat olivat kouluttamattomia ja heitä pidettiin karkeina, tietämättöminä ja taipuvaisina vapaisiin sukupuolisuhteisiin ja juopotteluun.


title: Florence Nightingale

text: Kun Nightingale oli perhetuttaviensa kanssa matkustelemassa Euroopassa ja Egyptissä, hän pääsi tutustumaan sairaaloihin. Hän aloitti vuoden 1850 alussa harjoittelun Aleksandrian Vincent de Paulin instituutissa, joka oli katolisten ylläpitämä sairaala. Samana vuonna Nightingale pääsi tutustumaan Theodor Fliednerin johtamaan Saksan Kaiserswerthissa sijaitsevaan diakonissalaitokseen. Hänen vanhempansakin lopulta taipuivat, ja seuraavana vuonna Nightingale suoritti laitoksessa kolme kuukautta kestäneen koulutusjakson.


title: Florence Nightingale

text: Saksasta Nightingale muutti lähelle Pariisia Sisters of Mercyn ylläpitämään sairaalaan. Lontooseen hän palasi 1853 ja sai palkattoman työn Harley Streetillä olleen hienostonaisten sairaalan hoitajien esimiehenä.


title: Florence Nightingale

text:
Krimin sota puhkesi 1854, ja pian sanomalehdet alkoivat kirjoittaa haavoittuneiden brittisotilaiden huonosta hoidosta. Nightingalen tuntenut sotaministeri Sidney Herbert pyysi tätä Turkkiin johtamaan hoitajaryhmää. Nightingale saapui 38 hoitajan kanssa marraskuussa 1854 Konstantinopolin Aasian puoleiseen esikaupunkiin Scutariin. Turkin tilapäisissä sotilassairaaloissa työskenteli hoitajiksi soveltumattomia poikia ja eläkkeellä olevia vanhuksia. Vaikka lääkärit suhtautuivat Nightingaleen aluksi vihamielisesti, häntä kuitenkin pyydettiin apuun paljon haavoittuneita aiheuttaneen taistelun jälkeen. Hän havaitsi, että sairaalat olivat huonosti organisoituja, ja järjesti hoitajia ja sotilaiden vaimoja puhdistamaan potilaiden vaatteita ja lakanoita sekä miehiä tyhjentämään ulostesäiliöitä. Lisäksi Nightingale pyysi jatkuvasti Herbertiltä uutta sairaalakalustoa, joita hankki myös omilla varoillaan. Organisoinnin lisäksi Nightingale pyrki hoitamaan potilaita ja osallistumaan öisin sairaalan valvontaan. Hän saikin lempinimekseen ”Lady with Lamp” (), sillä hän kulki usein sairaalan käytävillä lamppu kädessä.
Kun Nightingale saapui Scutariin, sotasairaaloissa kuoli runsaasti potilaita sellaisiin sairauksiin kuin koleraan ja pilkkukuumeeseen. Sotilas kuolikin seitsemän kertaa todennäköisemmin sairaalassa kuin taistelussa. Nightingale kokosi Turkin sairaaloista ja niiden kuolleisuudesta merkittävää tilastotietoa. Hän havainnollisti tietojaan ympyrädiagrammilla, jota hän nimitti polaaridiagrammiksi. Hänen tilastojensa avulla pystyttiin osoittamaan, että sairaaloiden kuolleisuus oli suurimmillaan tammikuussa 1855, jolloin potilaista kuoli 60 prosenttia. Kuolleita oli yhteensä 3 168 eli yli kymmenesosa koko brittiarmeijan vahvuudesta. Kuolleisuus alkoi huippukuukaudesta vähetä, ja viemäröinnin asentamisen jälkeen se laski 2,2 prosenttiin.


title: Florence Nightingale

text: Nightingale teki tarkastusmatkan Krimin niemimaan rintamalle kesän 1855 alussa. Hän sairastui siellä ”Krimin kuumeeseen” ja oli muutamia viikkoja toipilaana. Hän sai todennäköisesti bruselloosin, joka lienee vaivannut häntä koko loppuelämän. Vaikka hän ei toipunut sairaudesta täysin, hän jatkoi töitään Krimin sodan aikana. Nightingale palasi Englantiin 1856 ja vetäytyi julkisuudesta koko loppuelämäkseen, sillä hän halusi välttää kaikki julkiset huomionosoitukset. Hän kuitenkin jatkoi edelleen Englannissa työtään sairaanhoidon parantamiseksi.


title: Florence Nightingale

text: Intiassa 1857 alkaneen sepoykapinan aikana hän ehdotti armeijan terveydenhuoltoa tutkivan toimikunnan perustamista. Nightingale itse oli sen asiantuntijana, ja armeijan lääkintäkoulu perustettiin vielä samana vuonna. Nightingalen laaja selostus brittiarmeijan terveydestä, taistelukelpoisuudesta ja sairaalajärjestelyistä julkaistiin 1858. Samaan aikaan hän tutustui kyselykaavakkeiden avulla englantilaissairaaloihin, joiden tila todettiin kyselyn perusteella ala-arvoiseksi. Nightingale julkaisi vuoden 1859 alkupuolella kirjan "Notes on Hospitals", josta otettiin nopeasti kolme painosta ja jonka pohjalta sairaaloihin tehtiin monia parannuksia. Myöhemmin samana vuonna ilmestyi vielä kirja "Sairaanhoidosta" ("Notes on Nursing", suomeksi WSOY 1938), joka tuli yleisesti käyttöön sairaanhoidon käsikirjana ja terveydenhuollon oppikirjana. Nightingale kirjoitti myös naisten oikeuksista, ja kirjassaan "Suggestions for Thought to Searchers after Religious Truths" hän voimakkaasti vaati, että naisten työuran hankkimista haittaavat esteet pitäisi poistaa. Kirja vaikutti osaltaan filosofi John Stuart Milliin, joka kirjoitti aiheesta teoksessaan "Naisen asema". Nightingale ei itse pystynyt kuitenkaan jatkamaan uraansa sairaanhoitajana, sillä häntä vaivasi hänen Krimillä saamansa sairaus.


title: Florence Nightingale

text: Nightingalen työtä kunnioittamaan aloitettiin rahankeräys ja perustettiin Nightingale Fund, jonka tavoitteena oli perustaa ja ylläpitää sairaanhoitokoulua Pyhän Thomasin sairaalan ja King’s College Hospitalin yhteyteen. Oppilaitos perustettiin 1860. Sairauteensa vedoten Nightingale kieltäytyi tehtävästä koulun johtajana. Hän oli kuitenkin vaikuttamassa siihen, että koulussa annettiin opetusta myös kätilöille ja köyhäintalojen sairaanhoitajille. Nightingale vaikutti muutenkin köyhäintalojen sairaanhoitoon. Tutkimus vuodelta 1866 paljasti, että köyhäintalojen sairashuoneet olivat heikkotasoisia ja niissä työskennelleet hoitajat olivat hoidokkeja, joilla ei ollut edellytyksiä sairaanhoidollisten tehtävien hoitoon. Seuraavana vuonna Lontoossa annettiin köyhäinhoitosääntö, joka oli kuitenkin pettymys Nightingalelle. Liverpoolista saatiin kuitenkin hiljalleen hyviä tuloksia oikeiden sairaanhoitajien käytöstä köyhäintaloissa, ja vuonna 1897 sallittiin köyhäintaloissa vain koulutettujen sairaanhoitajien työskentely.


title: Florence Nightingale

text: Nightingale tunnettiin osaavana asiantuntijana, ja häneltä pyydettiin neuvoja monissa terveydenhoidollisissa asioissa. Hän oli sairaanhoidon virallinen asiantuntija muun muassa Yhdysvaltain sisällissodassa 1861–1865 ja Saksan–Ranskan sodassa 1870–1871. Vuonna 1892 Nightingale oli suunnittelemassa Buckinghamshiressa niin kutsuttua ”terveydenhoidollista ristiretkeä”. Sen yhteydessä lähetettiin köyhän väen avuksi asiantuntijoita, jotka opastivat puhtauteen, tuuletukseen, viemäröintiin ja desinfiointiin liittyvissä asioissa.


title: Florence Nightingale

text: Nightingale valittiin 1874 American Statistical Associationin kunniajäseneksi, ja kuningatar Viktoria myönsi 1883 hänelle Royal Red Crossin. Edvard VII valitsi Nightingalen ensimmäisenä naisena ansioritarikunnan jäseneksi vuonna 1907.


title: Florence Nightingale

text: Nightingale kuoli elokuussa 1910, ja hänet haudattiin lähelle Embley Parkia Pyhän Margaretin kirkkoon. Hän oli koko ikänsä naimaton, sillä hän uskoi, että Jumala oli tarkoittanut hänen pysyvän naimattomana. Nightingalella oli ollut kuitenkin kosijoita, muun muassa runoilija ja poliitikko Richard Monckton Milnes.


title: Florence Nightingale

text: Nightingalen merkitys sairaanhoitajien koulutuksen uudistajana ja hoitajien ammatillisen aseman kohottajana on suuri. Ammatti oli vielä 1800-luvun puolivälissä useimmissa maissa aliarvostettu. Theodor Fliednerin, Valérie de Gasparinin, Nightingalen ja muiden uranuurtajien ansiosta sairaaloihin alettiin vuosisadan aikana saada osaavaa henkilökuntaa. Nightingalen asema sairaanhoitajien hoidon tason kohottajana ja ammatillisen aseman vakiinnuttajana on kaikista uranuurtajista merkittävin. Hänen ajatuksensa muuttivat yhteiskuntaa ja erityisesti hoitotyötä. Nightingalen kokonaisvaltainen näkemys ihmisen sekä fyysisestä että psyykkisestä terveydestä oli aikaansa edellä, ja monet innostuivat hoitotyöstä hänen esimerkkinsä ja maineensa innoittamana.


title: Florence Nightingale

text: Nightingale on saanut urastaan monia kunnianosoituksia. Kansainvälinen sairaanhoitajaliitto viettää Nightingalen syntymäpäivänä Kansainvälistä sairaanhoitajapäivää. Punaisen Ristin kansainvälinen komitea perusti vuonna 1912 Florence Nightingale -mitalin, jota se myöntää joko rauhan tai sodan aikana sairaiden hoitamiseen omistautuneille sairaanhoitajille. Lontooseen perustettiin vuonna 1982 Florence Nightingale -museo.


title: Markku Sotarauta

text: Markku Juhani Sotarauta (s. 24. huhtikuuta 1963 Turku) on Tampereen yliopiston aluetieteen professori. Koulutukseltaan hän on hallintotieteiden tohtori. Hän toimii johtamiskorkeakoulun ja alueellisen kehittämisen tutkimusyksikön (Sente) johtajana Tampereen yliopistossa. Markku Sotarauta on kaupunki- ja aluekehittämisen asiantuntija. Hän oil Newcastlen yliopiston (UK) vieraileva professori 2008-2011. Professori Sotarauta on toiminut Tampereen yliopistossa myös kauppa- ja hallintotieteiden tiedekunnan dekaanina ja yhdyskuntatieteiden laitoksen johtajana.


title: Markku Sotarauta

text: Artikkeleja tieteellisissä aikakauskirjoissa ja kokoomateoksissaKirjoja


title: Miami

text: Miami on Yhdysvaltain Floridan osavaltion toiseksi suurin kaupunki Jacksonvillen jälkeen ja suurin kaupunkialue. Kaupunki sijaitsee Miami-Daden piirikunnassa Floridan Everglades-suoalueen ja Atlantin valtameren välissä. Kaupungin nimi tulee intiaanikielisestä ”makeaa vettä” tarkoittavasta sanasta. Kaupunki perustettiin virallisesti vuonna 1896, ja sen asukasluku vuonna 2013 oli arviolta 417 650 asukasta. Koko suurkaupunkialueen asukasluku oli yli 5,8 miljoonaa.


title: Miami

text: Miamin väkiluku on kasvanut viime vuosina selvästi Yhdysvaltain sisäisen muuttoliikkeen ja maahanmuuton takia. Suuret määrät Latinalaisesta Amerikasta ja Karibianmeren maista tullutta väestöä on tehnyt Suur-Miamista kulttuurisen sulatusuunin. Alueen kulttuurinen ja taloudellinen painoarvo on nostanut Miamin maailmankaupungin asemaan.


title: Miami

text: Yhdysvaltojen Census Bureaun mukaan Miamin pinta-ala on 143,15 km² josta 92,68 km² maata ja 50,73 km² vettä. Veden osuus on 35,44 %.


title: Miami

text:
Miamin ilmasto on trooppinen; kesät ovat kuumia ja kosteita ja talvet lämpimiä. Päivälämpötilat ovat talvella +23–27 °C ja kesällä +30–35 °C.
Miamista löytyi 1998 Miami Circle -niminen rakennelma, jonka uskotaan olevan 2 000 vuotta vanha ja Yhdysvaltain itärannikon vanhin säilynyt pysyvä rakennelma. Sen rakensivat todennäköisesti tequestat, jotka olivat Miamin alkuperäisiä asukkaita. Heistä tiedetään hyvin vähän, mutta espanjalaisten tulon jälkeen he hävisivät. Florida oli espanjalaisten hallussa brittien parinkymmenen vuoden hallintoaikaa lukuun ottamatta vuodesta 1565 vuoteen 1821, jolloin se myytiin Yhdysvalloille. Miamin alueella ei kehittynyt paljoakaan asutusta, mutta 1800-luvun alussa espanjalaiset onnistuivat houkuttelemaan sinne muutamia bahamalaisperheitä viljelemään maata. Vuosina 1835–1842 käyty toinen seminolisota vaikutti Miamissakin, jonka väkiluku laski selvästi. Yhdysvaltain armeija perusti sinne 1830-luvulla Fort Dallasin.


title: Miami

text: Miami oli vielä 1890-luvun alussa pieni kylä, ja siellä asui silloin vain muutamia perheitä. Miami alkoi kuitenkin kehittyä 1890-luvulla, kun John D. Rockefeller yhteistyökumppani Henry Flagler saapui alueelle. Hän ymmärsi Floridan turismin mahdollisuudet ja rakennutti rautatien Palm Beach. Miamiin asettunut Julia Tuttle ehdotti Flaglerille rautatien jatkamista Miamiin asti ja tarjosi vastineeksi puolia maaomistuksistaan. Flagler ei heti suostunut ehdotukseen, mutta päätti rakennuttaa rautatien, kun 1895 pakkaset olivat tuhonneet Floridan sadon, mutta Miamiin asti ne eivät olleet vaikuttaneet. Ensimmäinen rautatie saapui Miamiin 13. huhtikuuta 1896. Flagler rakennutti sinne myös Royal Palm -hotellin, josta tuli nopeasti suosittu yhdysvaltalaisliikemiesten keskuudessa. Miamin 344 rekisteröitynyttä äänestäjää hyväksyivät 28. heinäkuuta 1896 Miamin kaupunginoikeudet.


title: Miami

text: Miamin väkiluku kasvoi nopeasti. Vuonna 1910 kaupungissa oli jo 5 500 asukasta ja vuonna 1920 jo lähes 30 000. Floridan kiinteistömarkkinat kävivät kuumina 1920-luvulla, ja spekulaatiot toivat osavaltioon runsaasti nopean rikastumisen toivossa tulleita henkilöitä. Miami oli markkinoiden keskiössä, ja vuonna 1925 kaupungin kasvuvauhti oli huipussaan. Samana vuonna siihen liitettiin muutamia naapurikuntia, ja kaupungin pinta-ala kasvoi noin 30 neliökilometristä 110 neliökilometriin. Asuntokupla puhkesi kuitenkin jo 1926, ja samana vuonna Miamiin iski hurrikaani. Alue ajautui taloudelliseen lamaan muutamia vuosia ennen 1930-luvun lamaa, josta Miami selväsi kuitenkin muuta Yhdysvaltoja paremmin.


title: Miami

text: Toisen maailmansodan aikana Miamissa koulutettiin paljon sotilaita, ja sodan jälkeen monet siellä koulutetut asettuivat asumaan kaupunkiin. Sodan jälkeen alkoikin Miamin toinen kasvukausi, joka jatkuu käytännössä edelleen. Sitä vauhditti 1960-luvulla kuubalaissiirtolaisten muutto, joka teki Miamista kansainvälisen kaupungin. Yhdysvaltain sponsoroimat niin kutsutut ”vapauden lennot” kuljettivat vuosina 1965–1973 noin 150 000 kuubalaista Yhdysvaltoihin. Heistä iso osa muutti Miamiin ja sen ympäristöön.


title: Miami

text: Kansainvälisen ilmeensä ansiosta Miamista tuli 1980- ja 1990-luvuilla merkittävä kansainvälisen talouden keskus. Kaupunki kärsi kuitenkin rotujännitteistä, Hurrikaani Andrew’sta ja muutamista turistimurhista, mitkä aiheuttivat vuosina 1990–1996 noin 100 000 eurooppalaisperäisen ihmisen muuttamisen pois Suur-Miamin alueelta. Latinalaisamerikkalaiset nousivatkin enemmistöön. Miami kärsi taloudellisesti 1990-luvun lopulla. Kaupungin ilme oli lumoava, mutta se oli virallisesti Yhdysvaltain neljänneksi köyhin kaupunki. Kaupungin budjetissa oli vuonna 1997 noin 68 miljoonan dollarin vaje. Osavaltio asetti valvontakomission valvomaan kaupungin taloutta. Talousongelmien lisäksi Miamin kuubalaisten ja muiden asukkaiden väliset ristiriidat syvenivät Elián Gonzálezin tapauksen takia. Viisivuotias González saapui Yhdysvaltoihin laivan hylyllä, mutta hänet palautettiin Kuubaan.


title: Miami

text: Miamin pormestariksi valittiin 2001 lakimies Manny Diaz, joka ei aiemmin ollut mukana politiikassa. Hän muokkasi hallintoa ja pyrki kehittämään taloutta ja paikallisten sekä turistien elinolosuhteita. Diazin pormestarikaudella Miamin talous kehittyä nopeasti. Kaupunki oli ollut vielä vuonna 2001 konkurssin partaalla ja sen luottoluokitus oli ollut roskaluokassa. Wall Street antoi kuitenkin Miamin luotoille jo vuonna 2004 A+-luokituksen, korkeimman Miamin historian aikana, ja Manhattan-instituutti palkitsi Diazin vuoden kaupunkikehittäjänä.


title: Miami

text: Miami on yksi Yhdysvaltojen tärkeimmistä taloudellisista keskuksista ja sen liike-elämä on hyvin kansainvälistä. Globalization and World Cities Study Group & Network (GaWC) on maailman tärkeiden kaupunkien luokittelussaan määritellyt Miamin alfa-tason maailmankaupungiksi.


title: Miami

text: Johtuen läheisyydestään Latinalaiseen Amerikkaan, useiden monikansallisten yhtiöiden Latinalaisen Amerikan toimintojen pääkonttori on sijoitettu Miamiin. Näihin lukeutuvat mm. American Airlines, Cisco, Disney, Exxon, FedEx, Microsoft, Oracle ja Sony.


title: Miami

text: Miamin kansainvälinen lentokenttä ja Miamin satama ovat kummatkin vilkkaita maahantuloväyliä ihmisille, mutta varsinkin Etelä-Amerikasta ja Karibialta saapuvalle rahdille. Lisäksi Miamin keskustassa on Yhdysvaltojen suurin keskittymä kansainvälisiä pankkeja.


title: Miami

text: Turismi on tärkeä tulonlähde kaupungille. Miamin hiekkarannat vetävät lomailijoita niin koti- kuin ulkomailtakin ja South Beachin kuulu Art Deco -henkinen yökerho- ja hotellialue on myös suosittu kohde.


title: Miami

text: Vuonna 2007 26,9 % kaupungin väestöstä arvioidaan elävän alle köyhyysrajan, mikä oli yksi korkeimmista luvuista koko Yhdysvalloissa, saman tutkimuksen mukaan myös miamilaisten keskitulot kuuluivat alhaisimpien joukkoon ja kaupunki on keikkunut vararikon partaalla. Toisaalta UBS:n tekemän tutkimuksen mukaan Miami oli vuonna 2009 Yhdysvaltain rikkain kaupunki asukkaiden ostovoiman perusteella, sijoittuen maailmankaupunkien listalla viidenneksi.


title: Miami

text:
Miamin kansainvälinen lentoasema on yksi maailman vilkkaimmista lentokentistä ja Miamin tärkein kansainvälisen liikenteen keskus. Sen läpi kulkee yli 35 miljoonaa ihmistä vuodessa.
Miamin satama on maailman vilkkain risteilysatama, joka palvelee noin 18 miljoonaa matkustajaa vuodessa. Samalla se on Yhdysvaltain suurin rahtisatama; se käsittelee kymmenen miljoonaa tonnia rahtia vuodessa.
Miami kuuluu Amtrakin Atlantin rannikon rautatieverkostoon.
Miamin paikallista julkista liikennettä operoi Miami-Dade Transit. Julkinen liikenne hoidetaan Metrobus ja South Miami-Dade Busway -bussilinjoilla, Metrorail-metroverkostolla ja automaattisilla Metromover-pienmetrolinjoilla.


title: Miami

text: Miamissa oli vuoden 2010 väestönlaskennan mukaan 399 457 asukasta. Asukkaista peräti 70 prosenttia on latinoja. Tummaihoisia on 19,2 prosenttia ja valkoihoisia ei-latinoja vain 11,9 prosenttia asukkaista. Yhdistyneiden kansakuntien kehitysohjelman vuoden 2004 raportin mukaan Miamin asukkaista 59 prosenttia on syntynyt Yhdysvaltojen ulkopuolella. Missään muussa kaupungissa ulkomaalaisten osuus väestöstä ei ole näin suuri.


title: Miami

text: Syksyllä 2001 Miamissa kuvattiin elokuvaa Adaptation. Miamiin sijoittuvat myös rikossarjat sekä Dexter, tosin C.S.I. Miamia ei ole kuvattu Miamissa. Elokuva Scarface (1983) sijoittuu Miamiin, ja on osittain kuvattu Miamissa. 1980-luvun suosittu televisiosarja Miami Vice on kuvattu lähes kokonaan Miamissa. Toinen 1980-luvun hittisarja Tyttökullat sijoittuu myös Miamiin ja myös tv-sarja O.C.:ssä on vierailtu Miamissa. Videopeli n pelialue perustuu Miamin alueeseen. Miamissa kuvataan myös ohjelmaa Miamin tatuointitarinat (Miami Ink). Myös Pako-sarjan (Prison Break) 4. tuotantokautta on kuvattu osin Miamissa.


title: Eleanor Roosevelt

text: Anna Eleanor Roosevelt (11. lokakuuta 1884 – 7. marraskuuta 1962) oli yhdysvaltalainen ihmisoikeusaktivisti, diplomaatti ja Yhdysvaltain presidentin Franklin Delano Rooseveltin vaimo. Miehensä kuoltua 1945 hän jatkoi yhteiskunnallista uraansa ja työskenteli YK:ssa maansa yleiskokousedustajana ja ihmisoikeuskomission puheenjohtajana.


title: Eleanor Roosevelt

text: Eleanor Roosevelt syntyi yläluokkaiseen yhdysvaltalaiseen perheeseen; presidentti Theodore Roosevelt oli hänen setänsä. Eleanor jäi orvoksi alle kymmenvuotiaana ja kasvoi isoäitinsä luona New Yorkissa. Hänet lähetettiin Englantiin Allenswoodin kouluun, jota johti kuuluisa feministi Marie Souvestre. Siellä hän oppi myös puhumaan sujuvasti ranskaa.


title: Eleanor Roosevelt

text: Eleanor Roosevelt palasi Yhdysvaltoihin 17-vuotiaana vuonna 1902. Hän tutustui kaukaiseen sukulaiseensa Franklin Delano Rooseveltiin ja meni tämän kanssa naimisiin 1905.


title: Eleanor Roosevelt

text: Vuonna 1921 Franklin Roosevelt sairastui vakavasti ja halvaantui osittain. Eleanor Roosevelt alkoi esiintyä julkisesti politiikassa sekä miehensä puolesta että omissa nimissään.


title: Eleanor Roosevelt

text: Vuosina 1933–1945 Franklin Roosevelt oli Yhdysvaltain presidentti, ja Eleanor Rooseveltin päätoimi oli olla presidentin vaimo, Yhdysvaltain ensimmäinen nainen. Hän jatkoi kuitenkin poliittista uraansa kirjoittamalla mm. sanomalehtikolumnia. Tätä palstaa hän jatkoi kuolinvuoteensa asti.


title: Eleanor Roosevelt

text: Eleanor Roosevelt matkusti ympäri Yhdysvaltoja promotoimassa New Dealiä ja vieraili sotajoukkojen luona toisessa maailmansodassa. Hän oli feministi ja aktiivinen amerikkalaisen ihmisoikeusliikkeen kannattaja. Hän esimerkiksi poseerasi kuvissa YK:n ihmisoikeuksien julistus vierellään.


title: Eleanor Roosevelt

text: Vuonna 1946 Harry S. Truman nimitti Eleanor Rooseveltin Yhdysvaltojen edustajaksi YK:n yleiskokoukseen. Hän nousi YK:n ihmisoikeuskomission puheenjohtajaksi ja osallistui aktiivisesti ihmisoikeuksien julistuksen luonnostelemiseen.


title: Eleanor Roosevelt

text: Roosevelt arvosteli Trumanin politiikkaa useasti, mutta asettui vastahakoisesti tukemaan tämän uudelleenvalintaa. Hän vieraili pakolaisleireillä ja tuki Intian itsenäistymistä.


title: Eleanor Roosevelt

text: Trumanin kauden jälkeen Roosevelt matkusti paljon ulkomailla. Hän tutustui poliittisiin oloihin vuonna 1955 matkoillaan Israelissa, Japanissa, Hongkongissa, Kamputseassa ja Indonesiassa ja pääsi Moskovaan vuonna 1957 haastattelemaan Nikita Hruštšovia. Sekä Neuvostoliitossa että Israelissa hän vieraili useita kertoja. Vuonna 1950 hän vieraili Suomen Huolto -järjestön kutsumana myös Suomessa.


title: Avenue des Champs-Élysées

text: Avenue des Champs-Élysées tai Les Champs-Élysées [le ʃɑ̃z‿e.li.ze] on katu Ranskan pääkaupungissa Pariisissa. Elokuvateattereineen, kahviloineen ja kauppoineen se on yksi maailman kuuluisimmista kaduista. Kadun itäosa kulkee Champs Elysées -puiston halki. Nimensä katu on saanut kreikkalaisen mytologian Elysionin, kuolleiden valtakunnan mukaan.


title: Avenue des Champs-Élysées

text: Avenue des Champs-Élysées on noin kaksi kilometriä pitkä. Se kulkee Pariisin luoteisosassa kahdeksannen kaupunginosan läpi Place de la Concordelta Place Charles de Gaullella sijaitsevalle Riemukaarelle.


title: Avenue des Champs-Élysées

text: Champs-Élysées'n suorana jatkeena lännessä, Riemukaaren toisella puolella, ovat Avenue de la Grande Armée ja edelleen Neuilly-sur-Seinen pääkatu Avenue Charles de Gaulle, jotka johtavat suoraan kohti La Défensen aluetta ja siellä sijaitsevaa Grande Archea. Idässä, Concorden toisella puolella taas Tuileries-puiston suurin puistokäytävä kulkee samalla suoralla kohti Carrouselin riemukaarta ja edelleen Louvrea. Täten Champs-Élysees on samalla osa noin kahdeksan kilometriä pitkästä suorasta akselista, "Axe historique", joka johtaa Louvren sisäpihalta La Défenselle.


title: Avenue des Champs-Élysées

text: Vuonna 1860 kadun kauppiaat muodostivat Syndicat d'Initiative et de Défense des Champs-Élysées -järjestön, jonka nimeksi tuli vuonna 1980 Comité des Champs-Élysées. Järjestö on omistautunut puistokadun ilmapiirin säilyttämiseen ja kehittämiseen. Nykyäänkin komitea päättää kadulle tulevasta uudesta liiketoiminnasta. Kalliiden vuokrien takia vain harvat asuvat Champs-Élysées'llä; talojen yläkerrat ovat pääasiassa toimistotiloina. Erityisen kallista on kadun pohjoispäässä. Joka vuosi kadulla nähdään Ranskan armeijan suurin paraati. Se on myös Ranskan ympäriajon perinteinen päätepiste.


title: Avenue des Champs-Élysées

text: Avenue des Champs-Élysees rakennettiin vuonna 1640 myös Versailles'n puutarhan suunnittelijana tunnetun André Le Nôtren johdolla suoraksi jatkeeksi Tuileries-puiston pääkäytävälle. Aluksi se sijaitsi kaupungin ulkopuolella, sillä Pariisin länsiraja sijaitsi vielä tuolloin nykyisen Place de la Concorden paikalla. 1700-luvulla puistokatua jatkettiin lännessä Neuilly-sur-Seinen kautta Seinen ylittävälle sillalle saakka. Vähän myöhemmin kuitenkin rakennettiin uusi kaupunginmuuri, joka lännessä kulki nykyisen Riemukaaren kohdalla, ja täten katu sai nykyisen pituutensa. Nykyiselle kohdalleen kaupungin raja siirrettiin 1800-luvulla.


title: Avenue des Champs-Élysées

text: Kadusta tuli kaupungin omaisuutta vuonna 1828, jolloin kadulle rakennettiin muun muassa jalkakäytävät, sähkövalaistus ja suihkulähteitä. Viimeksi katua muutettiin vuonna 1993, kun jalkakäytäviä laajennettiin.


title: Kernel panic

text: Kernel panic on ilmoitus käyttöjärjestelmän ytimen kaatumisesta, joka johtuu yleensä jonkin tietokoneen tärkeän osan virhetoiminnosta. Yleensä kernel panicin yhteydessä tulostetaan syy, mistä virhetoiminto havaittiin ja käyttöjärjestelmän tilatietoja, joista voidaan päätellä vian aiheuttaja.


title: Ohjelma

text: Ohjelma tarkoittaa seuraavia asioita:


title: James Naismith

text: James Naismith (6. marraskuuta 1861 Almonte, Ontario, Kanada – 28. marraskuuta 1939 Lawrence, Kansas) oli kanadalainen, joka keksi koripallon säännöt vuonna 1891 toimiessaan Springfieldissä, Massachusettsissa paikallisen NMKY:n opettajana. Hänen aloitteestaan alettiin myös käyttää kypärää amerikkalaisessa jalkapallossa.


title: Turrón

text: Turrón (espanjaksi), torrone (italiaksi) tai torró (katalaaniksi) on espanjalaiseen jouluperinteeseen kuuluva nougat'ta muistuttava makeinen. Sitä valmistetaan yleensä hunajasta, manteleista, sokerista ja kananmunan valkuaisesta.


title: Turrón

text: Turrón on peräisin arabikulttuurista, ja tiedetään, että se on tunnettu Espanjassa jo ainakin 1500-luvulla. Nykyään jouluisin on saatavilla laaja valikoima erilaisia ja erimakuisia variaatioita turrónista. Se on suosittua joka puolella Espanjaa, erityisesti Välimeren rannikolla Valenciassa ja Kataloniassa. Samantapaista nougat'ta on tapana tehdä Espanjan lisäksi myös Italiassa ja Ranskassa. Turrónista tehdään myös jäätelöä.


title: ACT UP

text: ACT UP (AIDS Coalition to Unleash Power) on perustettu vuonna 1987 New Yorkissa "Gay and Lesbian Community Services Center:ssä". Liike kuvailee itseään "monenkirjavaksi, ei-poliittiseksi liikkeeksi, jonka yksilöitä yhdistää suuttumus ja sitoumus suoraan toimintaan AIDS-kriisin lopettamiseksi" (""a diverse, non-partisan group of individuals united in anger and committed to direct action to end the AIDS crises""). Liike sai kipinän perustamiseensa Yhdysvaltojen hallinnon tehottomuudesta ja kyvyttömyydestä toimia AIDS-kriisin hillitsemiseksi läpi 1980-luvun.


title: ACT UP

text: ACT UP -liikkeen toiminta on suoraa ja väkivallatonta sekä usein kansalaistottelematonta. ACT UP on tunnettu erityisesti sen tehokkaasta kuvallisesta viestinnästä ja sloganeista, kuten Silence=Death, Action=Life ja Ignorance=Fear. Myöhemmin liikkeestä on eriytynyt Gran Fury -taiteilijaryhmittymä, joka aloitti ACT UP:in visuaalisen propagandan ryhmänä. ACT UP on toistuvasti hyökännyt kaupallisia yrityksiä, hallitusten tehottomuutta ja yleistä tietämättömyyttä vastaan ja tehnyt AIDS-kriisistä poliittisen ongelman.


title: ACT UP

text: ACT UP -aktiivit ovat ottaneet erityisesti katolisen kirkon kampanjansa kohteeksi. ACT UP -ryhmän jäsenet ovat häirinneet katolisia messuja, heitelleet kondomeja ympäri kirkkorakennusta ja sylkeneet hostian suustaan kirkon lattialle. Katolinen ihmisoikeusjärjestö Catholic League on tuonut ACT UP -järjestön rikokset päivänvaloon vuotuisissa viharikoksia luotaavissa raporteissaan.


title: ACT UP

text: Erityisesti ACT UP kampanjoi saadakseen valtion rahoittamaan AIDS-tutkimusta, hoitopaikkojen ja lääkkeiden puolesta, muuttaakseen virheellisen ja epämääräisen AIDS-kriisiuutisoinnin, lisätäkseen tietoutta ja opetusta turvaseksistä sekä herättääkseen avointa keskustelua ongelmasta. ACT UP on saanut laajaa kansainvälistä huomiota ja se toimii yli 70 itsenäisenä soluna yli 20 maassa.


title: Ardennien taistelu

text: Ardennien taistelu (, myös operaatio Wacht am Rhein) oli viimeinen merkittävä saksalaisten hyökkäys länsirintamalla toisessa maailmansodassa. Hyökkäys alkoi 16. joulukuuta 1944 ja kesti 25. tammikuuta 1945 asti. Se yllätti liittoutuneet, jotka odottivat saksalaisten hyökkäävän pohjoisemmasta Belgian läpi Ranskaan, kuten he olivat tehneet Liègen taistelussa ensimmäisessä maailmansodassa. Saksalaiset kuitenkin hyökkäsivät etelempää läpi Ardennian, joka on metsäinen vuoristoalue Belgian ja Luxemburgin alueella ulottuen myös Ranskan puolelle. Heidän ajatuksenaan oli erottaa brittien ja yhdysvaltalaisten puolustuslinja kahtia, ja pakottaa liittoutuneet rauhansopimukseen, jotta Adolf Hitler voisi keskittyä itärintamaan. Tavoite ei kuitenkaan toteutunut ja saksalaiset kärsivät raskaita tappioita.


title: Ardennien taistelu

text: Syksyllä 1944 Saksan tilanne oli vaikea: sotaa käytiin sekä itä- että länsirintamalla, ja monivuotinen sota oli kuluttanut taloudelliset resurssit vähiin. Saksalaisten öljyvarat olivat lähes lopussa. Niinpä vaikka kalustoa, kuten lentokoneita ja panssarivaunuja oli reservissa, niitä ei voitu käyttää tehokkaasti. Lännessä liittoutuneet etenivät nopeasti läpi Ranskan lähestyen Reiniä. Idässä Neuvostoliitto oli aikaisemmista raskaista tappioistaan huolimatta koonnut voimansa, ja puna-armeija eteni kohti Saksaa.


title: Ardennien taistelu

text: Saksan sodanjohto oli pakotettu pyrkiä neutralisoimaan toinen rintama. Onnistunut vastahyökkäys länsirintamalla näytti parhaalta mahdollisuudelta pyrkiä erillisrauhaan, jonka jälkeen Saksa voisi keskittää voimat itärintamalle ja välttää täydellinen tappio. Hitler määräsi operaation nimeksi "Wacht am Rein" (Reinin vartija).